
Colegio Nigel Matthew a celebra exito di graduadonan di e aña 


Colegio Nigel Matthew a 
celebra e fruto di un aña 
yen di esfuerso y dedica- 
cion di e studiantenan cu 
a celebra e exito rotundo 
un aña mas. Cu mas di 40 
graduado, a mira e emo- 
cion y felicidad di tanto 
mayornan, familiarnan y 
docentenan 
sumamente 
orguyoso di e hobennan 
aki. 


Mayornan, famianan y amis- 
tadnan presente por a disfruta 
di e gran momento unda a 
honra y celebra e esfuerso cu 
cada un di e hobennan aki a 
haci durante un aña cu segu- 
ramente tabata fuerte. Asisti 
na un scol cu hopi ta con- 
sidera un poco “leu” sigura- 
mente no ta algo facil. Hopi 
di e studiantenan aki mester 


lanta sumamente trempan pa 
por coy bus y yega te scol, pa 
despues keda warda pa bus 
atrobe despues cu scol caba. 
Aun sabiendo e sacrificio cu 


nan mester haci tur dia, aña 
tras aña ta mira mas studiante 
di mas leu ta scoge pa asisti 
Colegio Nigel Matthew y 
duna lo miho di nan pa nan 


por logra tur nan meta. 


Tabata un bunita momento 
pa mira cada studiante ricibi 
aplauso y elogio pa e dedica- 
cion y trabao cu nan a haci 
durante henter e aña. Por a 
mira e orguyo den e cara di 
tanto mayornan como e do- 
centenan cu dia tras dia a 


traha sumamente duro pa 
guia e studiantenan pa sigura 
cu nan lo logra cada un di nan 
meta. 


Un pabien grandi na tur e 
studiantenan cu e logro aki 
y tur clase di exito den e ca- 
minda cu ta bini nan dilanti. 


Den uistlag di Maria 
College 94 alumno a logra 
gradua di MAVO 


Maria College Mavo a cel- 
ebra su uistlag e aña aki cu 
basta alegria na unda cu e 
tema di “Passport to suc- 
ces” algun studiantenan 
cu a logra nan meta tabata 
grita y hasta yora di emo- 
cion ora e nombernan di 
nan tabata publica den e 
borchi di graduadonan. 


Cabesante di Maria College 
juffrouw Rozenstand di- 
aranson ultimo durante e uit- 
slag di scol a informa cu esaki 
tabata un dia di emocionnan 
mixto na unda di 138 alumno 
cu a haci examen 94 a logra 
gradua y e resto no. 


“E ora ey ta sentimentonan 
mixto pasobra esnan cu no a 
logra nos tin cu stimula nan 


pa cambia e con nos ta duna 
enseñansa pa yega mas na e 
muchanan, pa nan keda mas 
motiva y por saca mas e po- 
tencial di nan”, el a sigura. 


Compara cu aña pasa, el a in- 
forma cu e aña aki tabata casi 
mesun cos, aña pasa e alum- 
nonan por laga un vak extra 
cay debi cu esakinan ainda ta 
alumno cu no a haya pa cera 
e gap ora cu pandemia a dal 
“pasobra ora nos a haya e 
lockdown e alumnonan aki 
a perde hopi luna di les y no 
a bin nada extra pa nan por a 
remedia esaki, dus e ora mi 
ta contento cu e resultado 
cu nan a duna y semper por 
miho, nos ta desea na e 44 cu 
no a logra pa mas di nan por 
slaag den e segundo tanda.” 

Caso Anglo dilanti Corte 
A exigi 18 luna di prison pa sospechosonan di ‘Vacunagate’ 


Ayera, Corte den Prome 
Instancia a trata e caso 
penal contra e sospecho- 
sonan G.G.G.O., M.G.J.M. 
y J.R.R. den e asina yama 
caso Anglo, tambe conoci 
como ‘Vacunagate’. E ex- 
contratistanan aki di de- 
partamento di salubridad 
publico (DVG) ta wordo 
acusa di a haci registronan 
falso durante e campaña 
di vacuna y di a haya pago 
pa haci esaki. 


Investigacion a mustra cu a 
registra sigur 60 vacuna na 
orarionan cu e post di vacuna 
tabata cera ainda. Tambe a 
haci un cantidad di registro 
desde cas di un di e sospecho- 
sonan. Diferente persona cu 
ta aparece riba e lista di regis- 
tronan a wordo scucha como 


sospechoso y nan a declara 
cu nan a paga pa un prueba 
di vacuna. E sospechosonan 
mes ta bisa cu ta trata di 5 pa 
11 registro. 


Ministerio Publico ta acusa e 
sospechosonan di a participa 
na un organisacion criminal 
cu a comete hechonan casti- 
gable, esta, registra prueban- 
an falso di vacuna. Ademas 
nan ta wordo acusa di corup- 
cion como ambtenaar. Un di 
e sospechosonan ta wordo 
alabes acusa di posesion di 
cocaina. 


E sospechosonan aki a desa- 
credita Pais Aruba cu nan ac- 
tonan. Den un temporada di 
medidanan y restriccionnan 
nan a haci maluso di nan 
posicion puramente pa ga- 


nashi financiero. 
E confianza cu por tin den e 
campaña di vacuna y e status 
cu un prueba di vacuna Aru- 
biano por tin, a bay na discu- 
sion, door di nan manera di 
actua. Den un pais manera 


Aruba cu ta depende di tur- 
ismo, esey ta algo sumamente 
dañino, na opinion di Minis- 
terio Publico. 


Pa e razonnan aki fiscal a ex- 
igi durante e tratamentonan 


castigonan di prison contra 
e sospechosonan O. y M. di 
respectivamente 18 luna, di 
cual 12 di condicional. Con- 
tra e sospechoso R. fiscal a 
exigi un castigo di prison di 
22 luna, di cual 18 ta condi- 
cional. Fiscal a exigi contra 
tur tres sospechoso castigo di 
trabao pa comunidad di 240 
ora y un multa di 2.500 flo- 
rin. 


Tambe a pidi Corte pa lanta 
e suspension di nan deten- 
cion preventivo, pa asina e 
sospechosonan lo por wordo 
traslada mes ora pa KIA pa 
sinta nan castigo di prison, si 
en caso Huez haya nan cul- 
pable. 


Huez lo dicta sentencia riba 8 
di juli venidero. 


Stichting Hunto ta anuncia actividadnan en conexion cu Dia 
Internacional Contra Traficacion Ilicito y Abuso di Droga 


Dialuna proximo, Sticht- 
ing Hunto ta bay cuminsa 
realisa varios actividad 
relaciona cu traficacion 
ilicito y abuso di droga. 
Entre nan, ta bay tin tres 
anochi informativo y un 
caminata, esaki den con- 
exion cu Dia Internacio- 
nal Contra Traficacion 
Ilicito y Abuso di Droga 26 
di juni. 


Den esaki, Michelle Lont ken 
ta fungi como trahado social, 
a comenta cu e anochinan 
informativo ta bay cuminsa 
for di dialuna 19 di juni unda 
nan ta bay duna informacion 
pa famia cu e topiconan como 
señalnan di relapse y con por 
yuda un ser keri cu ta sufri di 
adiccion, ademas di tips pa 
reconoce ki ora un familiar ta 
haci uso di substancia of alco- 
hol y kico por haci na e mo- 
mento ey y despues, ora nan 
ta den etapa di recuperacion. 


Nan a manda e invitacion pa 
famianan di e clientenan cu ta 
den Centro Colorado, pero 
tambe nan ta invita persona 
cu tin sospecho di un famil- 
iar cu por ta adicto y tambe 
pa personanan cu por tin mas 
interes den tema aki. 
“Tin biaha nos ta traha cu e 
cliente, pero tin biaha e famia 
ta keda atras y ta hopi bon pa 
nos duna nan e tips,” Lont a 
señala. 


Tin un indicacion cu mas 
hoben ta drentando den 
mundo di accion despues 


di pandemia di Covid-19 y 
debi na esey, nan ta bay en- 
foca riba con por reconoce 
ora un persona cu reciente- 
mente a cuminsa haci uso di 
substancianan, ora ya caba tin 
tempo den adiccion y tambe 
den etapa di recuperacion, 
nan kier haci enfasis den e 
tres punto aki den e anochi di 
informacion aki. 


Pa diamars 20 di juni e infor- 
macion ta dirigi pa tur perso- 
na cu ta traha den veld como 
trahadonan social, NGO’s, 
dokternan di cas, docentenan 
pa motibo cu nan kier infor- 
ma di kico Stichting Hunto ta 
haci y con ta e proceso pa un 
persona drenta den centro y 
kico ta tur e yudansa cu nan 
por duna como fundacion. 
Den esaki nan ta bay papia 
tocante e protocol pa usa, na 
unda mester referi un perso- 
na y clientenan cu trastorno 


mental. 


Pa dia 23 di juni nan ta invita 
tur hende den comunidad pa 
splica e yudansa cu e funda- 
cion aki ta brinda y conhunt- 
amente cu FADA nan ta bay 
splica topiconan tocante trafi- 
cacion ilicito y abuso di droga 
y kico ta e topiconan nobo 
debi cu tin biaha pa nan cu 
ta traha den area sa ki tipo di 
droga nobo tin, por ehemplo, 
tambe nan ta bay splica kico 
ta considera como adiccion 
como alcohol. 


Topico di salud mental ta 
keda un preocupacion pa nan 
como fundacion na unda nan 
ta mira cu adiccion ainda na 
Aruba no ta considera como 
un malesa y e ora ey Lont a 
señala cu nan sa caba cu pa 
hopi aña e ta un malesa men- 
tal unda lunanan pasa nan 
a haci e estudio di Mental 


Health Professional, e cual ta 
trata di un estudio intensivo 
di 140 ora dirigi na profesion- 
alnan pa por brinda ayudo y 
cuido necesario pa loke ta 
trata salud mental. 


Den estudio aki nan a haya 
diferente hermentnan unda 
adiccion tambe ta cay den 
parti aki di salud mental y 
p’esey nan no por laga e top- 
ico aki afo. 
E tres anochi informativo ta 
bay tuma luga na Santa Tere- 
sita Center na San Nicolas 
for di 6:00pm te cu 8:00pm y 
entrada ta keda gratis. 


Segun con e tres dia aki lo bay 
na San Nicolas nan tambe 
kier haci e mesun charlanan 
den otro districtonan di Aru- 
ba, segun Lont a sigura. 
Nelisabel Angela a anuncia 
cu nan ta bay haci un cami- 
nata di 5 kilometer dia 25 di 


juni, e ta esun cu ta coordina 
e actividad aki y a informa cu 
esaki ta bay cuminsa 6:00am 
na Centro Colorado unda 
diferente profesional tambe 
ta bay ta presente e dia aki pa 
yuda cu e actividad. 
Na yegada ta cuminsa cu 
un Zumba di 15 minuut y 
e caminata mes ta cuminsa 
6:30am. Hende cu ta bay 
asisti tin e oportunidad di 
gana diferente premio, segun 
Angela a sigura. 
IBiSA ta e instancia encar- 
ga di bende e ticketnan di e 
caminata aki, tambe ta dis- 
ponibel na FADA y na Cen- 
tro Colorado. 


Angela a sigura cu esaki ta un 
actividad dirigi na tur hende 
cu por asisti cu nan famia 
y 
amigonan, 
personanan 
cu bicicleta, auto of pickup 
tambe ta bay ta presente por 
si acaso un persona mester di 
ayudo “e ta un caminata y no 
un competencia pa famia y 
amigonan pasa un rato leuk, 
ta bay tin coy bebe y e pre- 
mionan ta bay ta hopi intere- 
sante.” Angela a bisa. 


Stichting Hunto ta un coop- 
eracion entre un SPD (De- 
partamento Social Psikiatri- 
co) y Fundacion pa Maneho 
di Adiccion Aruba (FMAA) 
unda nan ta enfoca riba e parti 
di adiccion y psikiatria basico 
ubica den un solo luga, esey 
ta e idea pa nan por brinda un 
miho servicio na comunidad. 

Rapport “Level Playing Field”: 
Ta recomenda aumento di impuesto turistico pa mehora ingreso 


Recientemente Bon Dia 
Aruba a introduci e rap- 
port “Level Playing Field”. 
Un rapport cu a ser comis- 
iona pa 17 stakeholder y a 
ser realisa pa un comite 
di tres experto na unda a 
trece pa dilanti diferente 
recomendacion pa loke 
ta trata e reforma fiscal, 
e introduccion di BTW e 
tempo ey, cual a keda re- 
emplasa pa BBO na fron- 
tera. 


Despues di e cambio di parti 
di Gobierno di Aruba pa no 
introduci BTW mas, pero 
mas bien a opta pa introduci 
BBO na frontera, Camara di 
Comercio Aruba a indica cu 
no tur recomendacion y con- 
clusion presenta den e rap- 
port ta conta cu aprobacion 
di tur stakeholder. Esaki, nan 
a sigui splica, ta pa motibo 
cu e rapport a ser elabora pa 
e introduccion di BTW y no 
di BBO na frontera, locual a 
trece cune cu algun di e reco- 
mendacionnan, segun Cama- 
ra di Comercio, no ta cuadra 
mas. 


E rapport ta conta cu 17 reco- 
mendacion cu tin como meta 
brinda alternativanan viable 
pa 
diversifica y extende e fuen- 
tenan di ganashi di e sector 
publico, pa aumenta e parti di 
e sectornan 
cu ta contribui menos y crea 
un igualdad di condicionnan 
pa e participantenan den e 
economia 
di Aruba, tanto pa negoshi 
como pa e consumidor. 


Reduci impuesto di ganashi 
na 23% y eliminacion gradual 
di e regimen IPC, pero man- 
teniendo credito di inversion 
den bienes y muebles pa e 
sector hotelero 
E comite di experto ta splica 
cu e regimen di IPC, incor- 
pora den e legislacion di im- 
puesto di ganashi a ser imple- 
menta pa promove e aumen- 
to den tarifa di cambernan y 
inversion den planta y ekipo 
di e sector hotelero mas tan- 
to. E comite ta compronde cu 
operadornan 
multinacional 
declarando entrada global ta 
paga impuesto na nan pais pa 
extende loke Aruba no ta co- 
bra pa impuesto. 


P’esey, Gobierno di Aruba 
ta considera elimina gradu- 
almente e regimen IPC y 
simplifica cu un regimen di 
un solo tarifa di impuesto di 
ganashi a corto plaso pa gen- 
era mas impuesto di ganashi 
localmente. E facilidad den e 


regimen relaciona pa reduci 
tarifanan di derechonan di 
importacion di 12% na mo- 
mento di inverti cantidadnan 
grandi den planta y ekipo ta 
recomenda fuertemente pa 
mantene na luga, sinembargo 
esaki ta predispuesto na BBO 
na 
frontera. 
Consecuent- 
emente tur hotel ta predis- 
puesto pa impuesto di BBO. 


Balor residual di edificio 
E comite ta recomenda tambe 
cu en bes di un sistema com- 
plica di balor di tera como 
limite pa rebaho di prijs, 
simplemente aumenta e ba- 
lor residual na 15% di e prijs 
historico. Como nota apart, e 
comite ta indica pa introduci 
impuesto di propiedad cu 
un impuesto hipotetico pa e 
vivienda- y condominionan 
cu ta di no residente y retira 
nan for di e impuesto di en- 
trada. 


Politica di credito di inver- 
sion lo sigui fomenta e for- 
macion bruto di capital fiho 
Pa empresanan cu no ta cu- 
alifica pa e regimen di IPC, 
empresanan chikito y media- 
no, e comite ta recomenda pa 
mantene e ayudo di inversion 
pa promove inversion capital 
den flete di transport, maki- 
naria, accesorio, desaroyo di 
propiedad (pa residencia of 
negoshi) y den e sector ho- 
telero, e segmento impor- 
tante di paisahe. 


E derechonan di entrada y 
BBO riba adkisicion di e ar- 
ticulonan aki lo provee im- 
puesto di ingreso mientras 
e ayudo di inversion lo re- 
duci e impuesto di ganashi, 
pero den un proporcion mas 
chikito. 


Aumenta e impuesto di turis- 
mo pa mehora ingreso cu 3% 
E comite ta remarca cu dis- 
cusionnan ta bastante avansa 
pa loke ta restructuracion di 
impuesto turistico y aumento 
di e tarifa cu 3% pa 12.5%. 
Segun e comite, nan a ser 
informa cu por lo menos 40 
miyon florin por wordo re- 
cauda cu e cambio aki riba e 
nivelnan actual di e cantidad 
di camber y ocupacion, in- 
cluyendo e sector completo 
di vacation rentals registra y 
cu licencia. 


Ademas, tin cambernan den 
expansion cu hotelnan nobo, 
cu lo ser realisa riba corto y 
mediano plaso. 


Aplica di manera general re- 


caudacion di impuesto turis- 
tico di e portalnan di reserva- 
cion 
Segun a comite ta informa, 
negociacionnan ta andando 
desde 2016 pa recaudacion 
di impuesto directamente 
for di e portalnan di reserva- 
cion online local y AirB&B 
(propiedadnan 
individual) 
bendiendo camber online. 
Cu un acuerdo (MoU) entre 
Gobierno di Aruba y e portal- 
nan di reservacion, doñonan 
local bendiendo nan camber- 
nan online lo tin e intermedi- 
ario cobrando y recolectando 
e impuesto pa e cliente y pa- 
gando DIMP directamente. 


Manera delinea den articulo 
7 di e ‘Landverordening To- 
eristenheffing’ gremio com- 
ercial y sindical ta recomenda 
fuertemente pa tin tur e por- 
talnan mas grandi di reserva 
online registra, mas pronto 
cu ta posible, pa cuminsa 
cu e recaudacion di e impu- 
estonan aki directamente di e 
empresanan online salbando 
e companianan local afilia di 
e peso aki y paga e impuesto 
di ingreso of ganashi riba e 
ingreso of comision riba e 
uso di e camber y BBO riba 
e pagina di benta. 


Segun e comite tin frutonan 
cu ta aumenta e ingreso pero 
riba un costo mas abao di re- 
coleccion. Nan ta señala cu 
tin aproximadamente 4200 
camber di vacation rentals 
afilia cu portalnan di reserva- 
cion online y nan ta conta pa 
un calculacion di 4200 cam- 
ber na 50% di ocupacion ta 
aproximadamente 2100 cam- 
ber pa 350 dia pa un tarifa di 
150 dollar cual ta conta pa 
110.250.00 dollar den benta 
di camber. 


Subsecuentemente un im- 
puesto turistico di 12.5% lo 
genera aproximadamente 13 


miyon dollar of 24 miyon 
florin pa aña pa e segmento 
ey solamente den un escenar- 
io conservativo. Hopi, mas 
tanto e hungadornan grandi, 
ta paga impuesto turistico 
caba directamente na DIMP, 
pero un porcion hopi grandi 
ainda no ta registra. 


Nan ta agrega cu tin diferente 
condominio cu ta wordo ter- 
mina e aña aki riba caminda 
di Eagle Beach di cual hopi 
ta bay wordo ofreci pa huur 
riba e portalnan di reserva- 
cion online, mehorando e 
impuesto turistico, si esaki 
wordo cobra riba e portal- 
nan di reservacion online of 
e companianan di vacation 
rentals local. 


E comite ta presenta como 
subrecomendacion aumento 
di e ATA Passenger Charge di 
10 dollar pa 11 dollar; 17.90 
florin pa 19.69. Nan ta subra- 
ya cu e aumento di un dollar 
aki pa pasahero lo genera por 
lo menos un miyon di dollar 
cu lo bay den e presupues- 
to di ATA, reduciendo nan 
necesidad pa financiamento 
di e impuesto turistico, cu lo 
bay pa e presupuesto general 
di mantencion di infrastruc- 
tura general di turismo. 


Atende y emiti licencia ho- 
telero pa e sector di vacation 
rental 
E comite ta enfatisa cu regu- 
lacion di e industria di vaca- 
tion rental ta rekeri atencion 
urgente, por ehemplo, den 
registro, screen y catalogo di 
tur e participantenan den e 
industria. Manera ya caba a 
ser menciona, e recoleccion a 
traves di e portalnan di reser- 
vacion online ta bay ta efici- 
ente y efectivo pa costo. 


Cumplimento 
general 
ta 
importante tambe pa yega 
e metanan di ingreso. E 


propiedadnan mester haya e 
licencianan apropia di huur 
y F&B urgentemente pa yega 
na e metanan aki, como parti 
di esaki e registracion mester 
ta actualisa riba e portalnan 
di reservacion online cu ta 
bende nan cambernan. 


E comite a trece pa dilanti cu 
e asociacionnan di e sector 
aki a expresa nan preocupa- 
cionnan serio riba e situacion 
di no haya e respuestanan ad- 
ecua pa loke ta e permiso- y 
licencianan cu a pidi. 


E regulacion y registracion 
lo mehora e cumplimento 
di impuesto di entrada y im- 
puesto indirecto y ta bay trece 
trankilidad necesario den e 
sector aki pa loke ta nan sta- 
tus legal y establece un nivel 
di condicionnan igual entre e 
participantenan den e indu- 
stria. 


E portal di reservacion ta 
e pagador di impuesto di e 
camber di hotel y e doño di e 
propiedad ta ricibi e comision 
netto despues di e benta y tin 
caba incorpora e sistemanan 
di recoleccion y pago y cu un 
acuerdo formal e pagonan TL 
ta sigura regularmente. 


Conserva e plan di pensioen 
interno pero subcontrata un 
compania di seguro 
E comite ta recomenda pa 
mantene e regimen di ‘Pen- 
sioen in Eigen Beheer” cu lo 
finalisa na momento cu yega 
edad di pensioen a traves di 
un polisa cu un compania di 
seguro local, cu e meta final 
di tin un polisa di anualidad 
pa resto di bida pa e empresa- 
rio ora cu ta yegando edad di 
retiro. E colector di pensioen 
ta bira e pagador di impuesto 
y primanan manera cualkier 
otro plan di pensioen. 

Rhythms Circus Company Aruba 
“Nos ta sinti cu nos ta representando e arte cu ta hiba e 
nomber di Aruba na nivel mundial” 


Rhythms Circus Compa- 
ny Aruba ta un grupo di 
hoben cu hopi talento cu 
dia pa dia ta traha pa mus- 
tra nan arte den forma di 
acrobacia, bailamento, ac- 
tuacion, canto, entre otro. 
Despues di nan participa- 
cion den un di e shownan 
di talento mas grandi na 
Merca, nan porta a habri 
pa sigui progresa tanto na 
Aruba como rond di mun- 
do. 


Den un show yen di luz, 
musica y cu e presentacion 
di diferente personahe musi- 
cal hopi famoso manera El- 
vis Presley, Michael Jackson, 
Tina Turner, entre otro, e 
grupo conforma pa 15 per- 
sona di diferente pais a dicidi 
di mustra nan capacidad ar- 
tistico na esnan cu ta acerca 
na e mall Paseo Herencia. 
Tur dialuna y diaranson for 
di 7or di anochi e hobennan 
aki, lidera pa Diego Jaramillo 
y Yamila Hernandez, ken ta 
e directornan y e creador di 
esaki, ta habri e portanan di 
e ballroom tanto pa turista 
como pa hende local por ex- 
periencia un tiki mas con e 
show aki ta hinca den otro. 


Den un entrevista special 
cu Bon Dia Aruba a tene cu 
Yamila Hernandez, el a conta 
cu e proyecto aki a cuminsa 
na 2010 door di su persona, 
ken a bin pa traha y despues 
a dicidi di keda na Aruba 
pa biba. Eynan el a conoce 
Diego Jaramillo, ken ta su 
pareha actualmente y e idea 
di lanta un compania hunto 
cu otro artistanan profesional 
cu e obhetivo di biba di arte 
a surgi. 


E trabao aki ta dificil, manera 
Hernandez ta afirma. Nan 
tur ta artista profesional y pa 
nan e produccion di e show 
ta algo facil, pero bende e 
material ey tabata hopi dificil 
debi cu na e momento ey na 
Aruba no tabatin hopi show 
di esaki manera tabatin na 
Teatro Cristal, Barcelo, Riu 
y Tamarijn, cu ta esun cu a 
habri e porta pa nan y nan a 
cuminsa mustra nan trabao 
tanto pa television como na 
otro eventonan. 


Na e momentonan aki nan ta 
ofrece nan show cu musica, 
coreografia y na final nan tin 
e parti mas dificil y peligroso, 
e parti cu hopi hende rond di 
mundo a wak na television 
ora nan a bay Los Angeles na 
Merca pa representa Aruba 


den e show America’s Got 
Talent. Den esaki Hernandez 
a sigura cu ta un show im- 
portante pa nan proyecta na 
e publico presente, debi cu 
hende por presencia e acto 
aki cu candela den bibo y di- 
recto. 


Nan presentacion na Amer- 
ica’s Got Talent “tabata in- 
creibel” na unda nan a conoce 
e hurado, otro grupo di artis- 
tanan cu tambe a presenta. 
Nan a clasifica pa e siguiente 
ronda y nan a firma pa bay 
Inglatera presentando nan 
show tur dia eynan pa tres 
luna. Pero e cansancio y e re- 
carga fisico tabata hopi fuerte, 
Diego a haya un accidente y 
debi na esey nan mester a 
cancela tur nan compromiso. 


“Esaki ta un trabao cu bo 
mester respeta hopi. E circo 
manera e ta, ta implica hopi 
riesgo, nos tin cu entrega nos 
mes, nos mester tin un estado 
fisico cu no por stop di train, 
mester tin constancia. Pero si 
bo ta surpasa e limitenan, bo 
curpa no ta bay want’e. P’esey 
den e gira aki ta parce cu nos a 
surpasa e nivel y Diego a sufri 
un lesion net ora nos mester 
a bay firma e siguiente parti 
di e gira cu America’s Got 
Talent. Esey tabata algo hopi 
frustrante pa nos,” el a bisa. 


Debi na e unico presentacion 
cu nan a haci cu America’s 
Got Talent nan a haya bas- 


ta propuesta, sinembargo, 
prome cu esey segun Her- 
nandez a señala nan bay na 
Hungria, na e Budapest Cir- 
cus Festival unda nan a con- 
oce empresarionan, hende 
di teatro y di espectaculonan 
grandi caminda nan a haya sa 
con eynan ta respeta e trabao 
artistico aki. 


Despues di esey, nan a dicidi 
di keda na Aruba pa hende 
haya sa di kico e trabao aki ta 
trata y wak nan talento mas di 
cerca. 
Den nan proyectonan, Her- 
nandez a informa cu na juli 
nan ta bay Italia pa presenta 
na e programa “Tu si que 
vales”; na augustus nan ta bay 
Francia pa e programa “La 
France A Un Incroyable Tal- 
ent” y nan ta culmina na no- 
vember biahando pa China 
pa presenta na Wuqiao Inter- 
national Circus Festival. 
“Esakinan ta giranan cortico 
di maximo 2 siman, pasobra 
nos ta comprometi cu nos 
show na Aruba, pa nos hende 
di Aruba, pa nos sigui purba 
di logra e soño di tin e espacio 
aki y pa e personanan akinan 
por reconoce e arte cu ta un 
parti importante di cada pais. 
Nos ta yena cu hopi orguyo 
ora nos ta bay otro paisnan y 
nos ta bisa cu nos ta bin for 
di Aruba, nos ta sinti cu nos 
ta representando e arte cu ta 
hiba e nomber di Aruba na 
nivel mundial,” Hernandez a 
informa. 


Entregando nan energia y pa- 
sion riba escenario dos biaha 
pa siman, Rhythms Circus 
Company Aruba kier pa co- 
munidad sinti e tipo di arte 
aki manera nan como artista 
tabata sintie na nan pais di 
origen, na Cuba por ehemplo 
na unda Hernandez a nace y 
a bira un profesional artistico 
cu ta soña cu arte y cultura 
por haya mas atencion y mas 
apoyo. 


Pa temporada di vakantie, 
nan ta organisando cierto 
proyecto pa muchanan, aun- 
ke el a sigura cu esaki no ta 
oficial ainda, nan kier realisa 
un campamento pa muchan- 
an por bay y explora algo di 
circo, haciendo malabar, eki- 
librio, ehercicionan fisico, 
unda mayornan por registra 
nan yiu pa por experiencia un 
tiki mas loke e artistanan di 
Rhythms Circus Company 
Aruba ta haci. Despues cu 
nan caba cu e actividad ey, e 
muchanan tambe ta bay haya 
e oportunidad di wak e show. 


Pa finalisa, Hernandez a haci 
un solicitud na e pueblo Aru- 
biano pa apoya nan den e 
proyectonan cu nan ta haci: 
“Nos tin e intencion di haci 
algo pa e isla cu ta bay agrega 
mas balor di loke e tin caba, 
pasobra ta hopi bunita ora 
un turista ta bin disfruta di e 
beachnan y tambe por disfru- 
ta di un luga rico den cultura. 
Cu nos arte, cu nos talento, 
cu e trabaonan di tur artista 
Arubiano.” 

Minister Rocco Tjon: 
A inicia e trayecto den cuadro di e proyecto Signs of Safety 


Diaranson merdia, a inicia 
cu e trayecto di Signs of 
Safety, cual ta un proyecto 
basa riba e plan di maneho 
di Gabinete Wever- Croes 
II. Segun e plan di mane- 
ho, e yabi pa exito ta den 
promove 
colaboracion, 
cooperacion y participa- 
cion di tur esnan envolvi 
fihando riba metanan co- 
mun pa resolve problema 
y resolve retonan. 


E parti aki di e vision di e 
maneho di Gobierno, ta un 
ingrediente clave pa loke ta 
e trayecto di Signs of Safety. 
Un proyecto cu lo rekeri un 
enfoke multidiciplinario po- 
niendo e cliente central. E 
programa aki lo ta dirigi riba 
garantisa siguridad duradero 
y rehabilitacion di victima y 
agresornan den casonan di 
abuso sexual, maltrato como 
tambe negligencia na mucha 


y violencia relacional. 


Manera a wordo menciona, 
e trayecto aki lo ta uno mul- 
tidisciplinario y lo tin e met- 
odo di Signs of Safety como 
base. Durante aña 2019 Go- 
bierno di Aruba a firma un 
‘Ministeriele 
Beschikking’ 
pa duna prioridad na imple- 
mentacion di Signs of Safety 
como metodo oficial y nacio- 
nal den e cadena di protec- 
cion di menor na Aruba. 


Un evaluacion pa e imple- 
mentacion di Signs of Safety 
a tuma luga entre e diferente 
stakeholdersnan, for di es- 
aki a bin puntonan positivo 
como puntonan di atencion. 
Ta pone atencion tambe na e 
resultado di e evaluacion di e 
grupo di maneho di Signs of 
Safety Aruba, kende a desar- 
oya un programma cu un du- 
racion di tres aña cu lo duna 
atencion riba e puntonan cu a 
ser subraya. 


E mandatario a indica cu e 
ta satisfecho cu e contribu- 
cion duna door di e diferente 
stakeholders pa e trayecto di 
implementacion di Signs of 
Safety na Aruba. Ta trata di 
un iniciativa cu a bin for di 
e veld mes, cual Gobierno ta 
para tras di esaki. Gobierno 
conhuntamente cu CEDE 


Aruba 
y 
Samenwerkende 
Fondsen ta forma parti di e 
financiamento di e programa 
aki, asina nos ta contribui y 
mustra nos compromiso na 
e meta comun cu ta pa pone 
e mucha central. Trahando 
hunto ta e unico manera cu 
nos lo por logra e metanan 
nos dilanti. 
Por ultimo, Minister Tjon 
a expresa cu e proyecto aki 
ta rekeri esfuerso di cada in- 
stancia, cada profesional y 
mas cu claro e compromiso 
di Gobierno di Aruba. Pues 
ta extende palabranan di 
gratitud y elogio na e grupo 
di maneho di Signs of Safety 
cu a traha incansabelmente 
apesar di a haya nan mes con- 
fronta cu obstaculonan na ca- 
minda, pero manteniendo e 
vision y pasion pa asina awe 
logra yega na inicio di e pro- 
grama aki. 


Minister Endy Croes: 
Ta importante pa e historia di sclavitud haya su luga y reconocemento 
den nos educacion na Aruba 


Door di incorpora e historia di sclavitud den curiculo di scol y como parti di programanan 
educativo pafo di scol, nos ta siña conoce e pasado y alabes siña conoce nos mes mas miho. 


Diaranson mainta, duran- 
te Conferencia di Prensa 
di Gobierno di Aruba a 
lansa oficialmente e cam- 
paña di conscientisacion 
di sclavitud na Aruba. 
Minister di Enseñansa y 
Deporte Endy Croes a 
hiba palabra riba e histo- 
ria y abolicion di sclavitud 
na Aruba. E dignatario a 
subraya cu den pueblo e 
ta un tema ainda relativa- 
mente desconoci. 


Pero, ta yene cu satisfaccion 
pa mira cu e topico di sclavi- 
tud poco poco ta hayando 
mas y mas atencion y interes. 
Minister Endy Croes a uni 
den proyecto aki hunto co- 
lega Minister di Finansas y 
Cultura Xiomara Maduro, 


pa trece mas claridad riba e 
aspecto importante aki di nos 
historia. ‘Mi tambe ta uni na 
e pensamento cu ta esencial 
y importante pa nos ta na al- 
tura di nos pasado’, Minister 
Endy Croes a expresa. 


Mandatario di Enseñansa a 
indica cu pa realisa esaki, ta 
hopi importante pa e histo- 
ria di sclavitud haya su luga 
y reconocemento den nos 
educacion formal na scolnan, 
pero tambe den educacion 
informal cu ta encera pro- 
gramanan educativo pafo di 
scol, entre otro, social media. 
Door di incorpora e historia 
di sclavitud den curiculo di 
scol y como parti di program- 
anan educativo pafo di scol, 
nos ta siña conoce e pasado 


y alabes siña conoce nos mes 
mas miho. 


E conocemento aki ta contri- 
bui no solamente na un miho 
comprension di e desaroyo di 
nos comunidad, pero tambe 
e ta yuda nos compronde nos 
propio pasado miho. Loke cu 
ta haci e proceso di descu- 
brimento uno interesante, ta 
cu danki na medionan inno- 
vativo, awo mas cu nunca, ta 
facil pa haya acceso na docu- 
mentonan historico relata na 
e topico di sclavitud. E colec- 
cion, ta disponibel digital y ta 
accesibel riba coleccion.aw, 
loke ta hacie mas facil pa stu- 
diantenan cu kier skirbi un 
proyecto tocante di e topico 
aki por yega mesora na infor- 
macionnan necesario. Tambe, 


por acudi na Archivo Nacio- 
nal pa haci un investigacion 
di “stamboom” y na e manera 
aki mira e conexion entre 
laso familiar y nos pasado di 
sclavitud. Sin duda, e infor- 
macion aki por wordo pasa pa 
nos futuro generacion. Tin 
materialnan educativo exis- 
tente cu lo wordo revisa y im- 
primi di nobo. Actualmente, 
esaki ta den proceso y pronto 
nos lo tin e materialnan edu- 
cativo aki disponibel pa scol- 
nan basico y secundario. 


Minister Endy Croes a indica 
cu e producion di e material- 
nan educativo aki, ta den man 
di nos propio profesionalnan 
den enseñansa na Aruba y e 
parti financiero pa esaki lo 
keda cubri cu e sosten di Hu- 


landa. 


Minister 
Endy 
Croes 
a 
enfatisa cu e ta sostene e 
proyecto di colega Minister 
Xiomara Maduro y ta duna 
cooperacion total pa e topico 
aki haya su debido atencion 
na scolnan. Mandatario di 
Enseñansa a finalisa, bisando 
cu conscientisacion y edu- 
cacion ta bay man den man. 
‘Laga nos cada un siña mas 
tocante di un parti di nos his- 
toria y na e manera aki gradici 
nos antecesornan pa nan lu- 
cha y contribucion. Laga nos 
cada un aprecia y balora nos 
pasado, siña lesnan valioso, 
y cu e sabiduria adkiri nos 
por sinti nos orguyoso di nos 
herencia historico’, Minister 
Endy Croes a finalisa. 

Hulanda: 
Compania di kimica na Dordrecht tabata na haltura di su polucion di 
PFAS carcinogenico 30 aña pasa 


(NLTimes)—Productor 
di Teflon, DuPont—awo 
conoci como Chemours, 
tabata sa pa 30 aña cu nan 
tabata contaminando e 
awa di tera na Dordrecht 
cu un cantidad halto di 
PFAS toxico y carcino- 
genico, Zembla a reporta 
a base di documentonan 
confidencial for di e grupo 
kimico. E documentonan 
a mustra cu DuPont taba- 
tin preocupacionnan serio 
tocante e contaminacion 
di awa pa bebe cu PFAS 
na comienso di añanan 90. 
Contaminacion di PFAS 
ainda ta un problema na 
Dordrecht. 


Na 1993, DuPont a midi con- 
centracion di PFAS den e awa 
di tera na Dordrecht y a des- 
cubri cu esaki tabata 75 biaha 
mas halto cu nan mesun stan- 
dard. E oficina di DuPont na 


Merca a considera e contami- 
nacion di e miedo ambiente 
rond di e fabrica na Dordre- 
cht suficiente serio pa pone 
esaki como su “prioridad mas 
halto,” segun Zembla. E ofi- 
cina a apunta un coordinador 
na Dordrecht, cual a nota cu 
tubonan kibra a leak “canti- 
dadnan grandi” di PFAS den 
e medio ambiente, creando 
“un vertedero” bou di e fab- 
rica. 


Na 1994, e coordinador a 
adverti den documentonan 
interno cu e contaminacion 
di PFAS tabata “hopi dificil 
pa controla” y cu e plama- 
mento di e substancia carci- 
nogenico lo tin “consecuen- 
cianan serio.” E tabata skirbi 
specifica tocante e cantidad 
halto di PFOA, un variante 
di PFAS cu ta afecta e sistema 
immuun y por causa varios 
malesa, incluyendo varios 


tipo di cancer. 


DuPont a stop di usa PFOA 
despues cu gobierno a regula 
e substancia toxico na 2012 na 
un manera mas streng. Pero 
pasobra e substancia apenas ta 
dirti den medio ambiente, e 
area rond di e fabrica na Dor- 
drect ainda ta contamina bas- 
ta cu PFOA. Concentracion 
halto di e substancia por ser 
descubri den sanger di e tra- 
hadonan y residente y tambe 


den e lechi di pechi di hende 
muhe bibando na Dordrecht. 


Desde 2017, e instituto di 
salud publico, RIVM, a ad- 
verti residentenan cu ta biba 
dentro di un radio di 1 kilo- 
meter for di e fabrica pa no 
come fruta y berdura cosecha 
den nan cura. Segun Zembla, 
e documentonan di DuPont 
a mustra cu e enfoke princi- 
pal di e compania tabata su 
responsabilidad ora ta trata di 


e contaminacion di PFAs car- 
cinogenico den e ciudad. Na 
1984 caba, DuPont a preocu- 
pa cu si nan “no haci nada,” e 
compania ta bay ta “mas re- 
sponsabel,” segun e notanan 
for di un reunion na 1984 na 
oficina di DuPont na Wilm- 
ington. Esnan den e reunion 
tabata di acuerdo cu DuPont 
mester “elimina tur emision 
di PFOA” pero den un mane- 
ra “cu no ta causa daño eco- 
nomico” pa e compania. 


“E documento ta mustra cu 
DuPont ta solamente preo- 
cupa pa no tin e responsabi- 
lidad. Y nan a enfoca henter 
nan strategia riba esey. No 
tin ni un palabra den e docu- 
mento tocante con esaki por 
ta malo pa e trahadonan, e 
miedo ambiente di e ciudad,” 
profesor di integridad Rob 
van Eijbergen a conta Zem- 
bla. 


Un bebida alcoholico pa dia por reduci riesgo pa malesa di curason, 
segun estudio nobo 


(NDTV)—Un 
estudio 
nobo a revela cu consumo 
di alcohol modera of me- 
nos por causa un reduc- 
cion di largo plaso den e 
actividadnan di stress den 
e celebro, cual ta reduci e 
riesgo pa un malesa car- 
diovascular, segun New 
York Post a reporta. Inves- 
tigadonan a descubri cu 
un bebida pa dia pa hende 
muhe un pa dos bebida 
pa dia pa hende homber 
tin conexion cu reduccion 
den señalnan di stress den 
e celebro. E estudio a ser 
publica den e revista di 
The American College of 
Cadiology. 


Cardiologo, Ahmed Tawa- 
kol, ken ta e autor principal 
di e estudio, a bisa, “Nos no 
ta aboga pa uso di alcohol 
pa reduci e riesgo di atake di 
curason of stroke pa via di 
e otro efectonan cu alcohol 
tin riba e salud di un hende. 


Simplemente nos kier a com- 
pronde con bebemento light 
pa modera por reduci male- 
sanan cardiovascular, manera 
a ser demostra caba pa varios 
otro estudio.” 


Pa e estudio, Mr. Tawakol y 
su ekipo a analisa e habita di 
bebemento di mas cu 50.000 
persona cu a ser acepta den 
e Mass General Brigham 
Biobank. Nan a descubri cu 


esnan cu a bebe un pa 14 be- 
bida pa siman tabatin menos 
chens pa atake di curason of 
stroke compara cu esnan cu a 
bebe menos cu un bebida pa 
siman. 


Ademas, tambe nan a studio 
754 persona cu yega di tuma 
potret di nan celebro pa de- 
termina e efecto di alcohol 
riba actividadnan e netwerk 
neural conecta na stress. 


E potret di celebro a mustra 
señalnan di stress reduci den 
e amygdala, e region di cele- 
bro asocia cu respuestanan di 
stress, den individual cu ta- 
bata bebedo light pa modera 
compara cu esnan cu no ta- 
bata bebe alcohol mes of cu 
tabata bebe poco. 


“Nos a descubri cu e cam- 
bionan den celebro di bebe- 
donan light pa modera a 
splica un porcion significante 
di e efectonan protector car- 
diovascular,” Mr. Tawakol a 
bisa den un comunicado di 
prensa. 


Investigadonan tambe a des- 
cubri cu esnan cu un historia 
di ansiedad tabatin dobel e 
efecto protector cardiovas- 
cular cu bebedonan light pa 
modera. 


“Alcohol tabata dos biaha mas 
efectivo den reduci eventon- 


an cardiaco severo entre indi- 
vidualnan cu stress y ansie- 
dad. E reduccion di riesgo ta- 
bata conta pa 20% di pashent 
pero 40% entre individual cu 
ansiedad caba,” e cardiologo a 
agrega. 


Sinembargo, nan a adverti 
tambe cu cualkier cantidad 
di bebemento ta aumenta e 
riesgo pa cancer, y pa haya 
metodonan 
alternativa 
pa 
reduci stress ta importante. 
Consumo mas halto di alco- 
hol, mas cu 14 bebida pa si- 
man, tabatin conexion cu un 
riesgo di atake di curason y 
un reduccion general den ac- 
tividad celebral. 


“Na e mesun cantidad di al- 
cohol cu tabata “protector” 
di malesanan cardiovascular, 
nos a mira un riesgo aumenta 
similar pa cancer, pues no ta 
sugeri cu tin un cantidad di 
alcohol atractivo pa mehora 
salud,” Mr. Tawakol a bisa. 

Corsou: 
A descubri 2 caso di lepra na Corsou 


(NLTimes) - Reciente- 
mente a reporta cu dos 
persona na Corsou a ricibi 
un diagnostico di lepra 
contagioso segun loke e 
Ministerio Curasoleño di 
Salud a confirma riba di- 
aranson, marcando e dos 
caso mas recien cu a tende 
di dje. 


E personanan cu a ricibi e 
diagnostico aki ta den trata- 
mento caba y segun e min- 
isterio no tin motibo pa tin 


panico. 


Lepra tin tempo caba ta tuma 
luga sporadicamente den e 
islanan Caribense durante e 
ultimo añanan. Tabatin 3 caso 
den aña 2023 y 2014 y a mira 
un caso den aña 2018 segun e 
Ministerio. 


Lepra ta un malesa cu ta causa 
pa e bacteria Mycobacterium 
leprae y ta un malesa cu por 
trata cu antibiotica. Na mo- 
mento cu e pashent cumpli 


un tratamento, ya e pashent 
no ta contagioso mas y por 
tin contacto cu otro person- 
anan sin peliger. 


E prome sintomanan di lepra 
hopi biaha ta partinan riba e 
cuero cu diripente bo no por 
sinti mas y un sentimento 
similar den man y pia. Si laga 
e malesa aki keda sin ricibi 
tratamento, e por causa per- 
dida di bista ademas di defor- 
midad riba e cuero of curpa. 


Hulanda: 
Actor di Club van Sinterklaas a confesa den corte cu el a abusa 
sexualmente di un menor 


(NLTimes) - Un actor 
cu tabata den Club van 
Sinterklaas a confesa na 
comete actonan sexual cu 
un menor di edad di de- 
venter. Fiscal a pidi corte 
di districto na Zwolle dia- 
huebs pa acusa Tim de Z., 
y a sentencia su persona na 
1.5 den prizon, incluyendo 
6 luna suspendi condicio- 
nalmente. 


Ministerio Publico (OM) a 
acusa e homber di 58 aña di 
edad di a seduci un victima 
di 17 aña pa medio di pro- 
becha di su posicion como 
actor den e programa, cual a 
ser produci pa lansa den tele- 
vision y den teatro, ademas 
di e serienan online. De z. a 
hunga e rol di Hoge Hoogte 
Piet, e asistent mas grandi di 
Sinterklaas. 


El a intercambia mensahe 
cu su fan cual gradualmente 
a cuminsa bira sexual. “Mi a 
haya esaki hopi emociona- 
nte,” e actor a confesa dia- 


huebs ora cu hues a puntra su 
persona. Durante un reunion 
den maart di aña 2022, cu nan 
a mishi cu otro su partinan 
priva na cas di Amsterdam 


segun el a confesa. 


Finalmente el a huur un cam- 
ber di hotel na Deventer den 
juni 2022. Na caminda aya, 


ambos e actor y e hoben a 
ser intercepta pa polis. De Z. 
a bisa cu nan encuentro na 
deventer tabata solamente pa 
nan “brasa otro y caricia otro” 
den e camber y cu posible- 
mente esaki lo termina den 
relacion sexual. 


E fiscal a acusa cu el a prim- 
inti cu e lo mustra e hoben 
un video exclusivo di su per- 
sona ta actua a cambio di rela- 
cion sexual. E mucha muhe a 
manda De Z. mas o menos 
708 potret y video ta haci ac- 
tonan sexual riba su mes. E 
imagennan aki a ser haci bao 
peticion di De Z. Ministerio 
Publico ta considera esaki e 
material di pornografia infan- 
til. “Mi ta sinti culpabel. Mi 
ta sinti hopi pena y remordi- 
mento.” 


C o r s o u : 
Aqualectra ta bisa cu e blackout a ser causa pa un explosion 


(CuraçaoChronicle) 
- 
Durante un conferencia 
di prensa cu a tuma luga 
ayera atardi, Aqualectra a 
anuncia cu e blackout cu 
a pasa mainta den e pais a 
ser causa pa un explosion 
den ‘switchgear’. E inci- 
dente a tuma luga alred- 
edor di 6or di mainta na 
Mundo Nobo, resultando 
den un perdida completo 
di electricidad den henter 
e isla. 


Pa ora cu a tene e conferencia 
di prensa, aproximadamente 
65 porciento di e viviendan- 
an a bolbe haya electricidad 


back, segun e director finan- 
ciero Neysa Isenia. El a splica 
cu siman pasa su blackout a 
sosode despues cu un tercer 
partido a daña un cable sin cu 
a notifica Aqualectra. El a de- 
clara cu e causa di e dos black- 
out den practicamente un si- 
man a sosode pa dos motibo 
diferente, pero si a admiti cu 
tin un necesidad pa mehora e 
suministro di coriente, cual 
ta rekeri di varios cambio den 
produccion y distribucion di 
electricidad, Isenia a agrega. 
El a enfatisa tambe cu e es- 
tado actual di e suministro 
di coriente no ta cumpli cu 
e compania su deseonan ni 


tampoco cu e expectativa di e 
poblacion di Corsou. 
Minister di Desaroyo Eco- 
nomico 
Ruiandro 
Cijntje 


a describi ayera cu black- 
out como “inaceptabel.” Via 
rednan social, el a declara 
cu mientras como minis- 


ter e tin e responsabilidad di 
monitor Aqualectra, como 
un ciudadano e no por tolera 
otro blackout mas. Cijntje a 
menciona cu ya caba Corsou 
ta den e proceso di trece ex- 
pertonan di exterior pa trata 
e problema di suministro di 
electricidad. 


El a haci yamado pa organisa 
un reunion ministerial pa asi- 
na trata e problema aki y haya 
un solucion sostenibel. Ci- 
jntje a sigura e publico cu nan 
por conta cune y cu e lo haci 
su mayor esfuerso pa resolve 
e problema di suministro di 
coriente. 

Rutte ainda ta apoya e decision pa toque 
de keda di COVID-19 y ceramento di scol 


(NLTimes)—Prome Min- 
ister Mark Rutte a bisa 
durante un debate den 
Tweede Kamer diahuebs 
cu e ainda ta apoya e deci- 
sion di januari 2021 pa in- 
troduci un toque de keda 
den un intento pa reduci 
e crisis di coronavirus. E 
declaracion ainda a yega 
na frustracion, iritacion 
y rabia entre e gran parti 
di e miembronan di parla- 
mento den oposicion, in- 
cluyendo esnan di PvdA, 
GroenLinks, PVV y SGP. 
Rutte tambe a bisa cu e ta 
haya e ceramento di de- 
fendibel ainda, pa e indig- 
nacion di e oposicion. 


Rutte ta reconoce comple- 
tamente cu ambos medida 
tabata extensivo y cu e ce- 
ramento di scol particu- 
larmente 
tabata 
“teribel.” 
Sinembargo, 
esaki 
tabata 
necesario, segun e prome 
minister a subraya varios bi- 
aha. Segun e oposicion, e 
Gabinete mester a tuma mas 
tempo pa busca alternativa, 
manera e introduccion di e 
mandato pa forsa hende pa 
traha f’ey cas. 


E gabinete anterior di Rutte a 
ser acusa di usa e ceramento 
di scolnan como un manera 
pa forsa mayornan pa traha 
na cas. Rutte a conta e miem- 
bronan di parlamento dia- 
huebs cu un deber pa traha 
na cas no tabata realistico 
politicamente. Ademas, un 
obligacion asina no lo traha 
den e “pais practicamente 
anarkista” aki. 


E mandato pa toque de keda 
a ser introduci pasobra “nos 
no tabatin otro medida,” 
Rutte a bisa. “Scolnan ta- 
bata cera caba y no tabatin 
nada cu nos por a haci. Nos 
tabata para hunto como pais 
cu nos lomba pa muraya.” E 
infeccionnan di coronavirus 
a sigui aumenta, e unidadnan 
pa cuido intenso tabata ful y e 
resto di e sistema di cuido di 
salud apenas a sigui funciona, 
e prome minister a resumi. 


E ta kere cu e pais tabata 
bayendo den direccion pa 
un situacion inmanehabel: 
“e efectonan tabata intenso, 
pero e tempo ey no tabatin 
alternativa,” el a bisa tocante 
e decision di e Gabinete pa 
forsa e populacion pa cumpli 
cu un toque de keda pa 
prome biaha desde e Segun- 
da Guera Mundial. 
“Ainda mi ta apoya e intro- 


duccion di e toque de keda,” 
Rutte a bisa. E medida tabata 
“necesario y proporciona,” 
cual ta un perspectiva cu ai- 
nda e ta kere aden. Tweede 
Kamer a haya e declaracion 
di e prome minister incom- 
prendibel, pasobra e efec- 
tonan di e toque de keda 
nunca a ser investiga. Un 
prome minister frustra a faya 
pa convence e partidonan 
den oposicion. 


Segun Rutte, e decision pa 
cera e scolnan a ser posponi 
lo mas largo posibel. Even- 
tualmente, e Gabinete a di- 
cidi pa haci esaki, “pasobra e 
situacion tabata den riesgo di 
ta completamente inmane- 
habel.” Rutte a subraya cu 
esaki ta “e ultimo cos cu bo 
kier, pero bo no por rechas’e 
completamente tampoco,” ni 
hasta cu pandemianan cu por 
tuma luga den futuro. 
E partidonan di oposicion ta 
kere cu Rutte a nenga di siña 
su les di e efectonan di e me- 
dida drastico implementa pa 
e Gabinete. Nan tabata hopi 
desapunta cu e ta nenga tam- 
be pa bisa cu e mester a tuma 
un caminda diferente. 


Un gran mayoria den Tweede 
Kamer kier un investiga- 
cion separa riba e beneficio y 
necesidad di e ceramento di 
scol, e toque de keda y ob- 
ligacion pa bisti mascara. Te 
awo, e Gabinete a nenga pa 
haci esaki. E medida tabata 
asina extensivo cu un inves- 
tigacion riba e efectonan ta 
necesario, tambe pa asina siña 
mas pa pandemianan den fu- 
turo, segun partidonan di 
coalicion VVD, D66 y CDA, 
y partidonan den oposicion 
PVV, GroenLinks, PvdA, SP 
y SGP. Partidonan DENK y 
Groep van Haga tambe kier 
tres estudio separa, mirando 
cu e bira cla durante e debate 
diahuebs tocante e investiga- 
cion di e Directiva di Seguri- 
dad Hulandes den e acerca- 
mento di e gobierno. 


Si tin un miho bista den e 
efectonan di e varios medi- 
danan, esaki por “yuda crea 
y mantene apoyo. E exito 
di e politica ta depende di 
su apoyo,” Judith Tielen di 
VVD a bisa. E estudionan 
tambe ta importante pa apoyo 
di medidanan mester wordo 
considera den e evento di un 
otro pandemia. 


PVV tambe kier reconoce- 
mento for di e Gabinete cu 
el a haci erornan cu e intro- 


duccion di e toque de keda, 
e obligacion di mascara y e 
ceramento di scolnan. E Di- 
rectiva di Seguridad Hulan- 
des tambe a recomenda cu 
a medidanan individual ser 
investiga. 


Tweede Kamer tabata critico 
di ambos e comunicacion pa 
tur ciudadano Hulandes to- 
cante e medidanan, cual taba- 
ta plania na varios momento 
y cu varios grafico, y husti- 
ficacion inadecua tocante e 
medidanan. Por ehempel, e 
investigacion pa e directiva 
a mustra cu e segunda cera- 
mento di scol tabata princi- 
palmente plania pa mantene 
mayornan na cas. 


“Ta e muchanan ta esun cu ta 
paga p’e,” Lisa Westerveld di 


GroenLinks a bisa. Muchan- 
an cu ta bin for di famianan 
vulnerabel en particular, a 
cay atras cu educacion, y hopi 
hoben a desaroya problem- 
anan cu salud mental, y ainda 
tin basta cu ta sufri te dia di 
awe. 


Minister di Salud Ernst Kui- 
pers a priminti pa expande e 
investigacion asigna na am- 


bos ZonMw y e Instituto 
Nacional pa Salud Publico y 
e Miedo Ambiento (RIVM). 
Ambos a haya instruccion 
caba di e ministerio pa inves- 
tiga e efectonan di tur medida 
di coronavirus cu a ser imple- 
menta hunto. Awo tambe 
nan mester, lo mas hopi posi- 
bel, mapa e efectonan di cada 
medida, incluyendo e toque 
de keda. 

Ecuador den alerta geel debi na efectonan di fenomeno “El Niño” 


(Infobae) – Secretaria di 
Gestion di Riesgo awe ta 
bay presenta un plan pa 
combati e efectonan di 
fenomeno El Niño, na e 
evento ta bay ta presente 
e presidente di republica, 
minister y autoridadnan 
sub-nacional. A adopta 
e medida aki durante e 
sesion 
permanente 
di 
Comite Nacional di Op- 
eracionnan di Emergencia 
dia 6 di juni ultimo. 


Fenomeno El Niño ta un 
evento climatico periodico 
cu ta afecta specialmente e 
regionnan costero di Ocean 
Pacifico, debi na diferenci- 
anan di temperatura den e 


partinan central y oriental di 
e Pacifico ecuatorial. Ecuador 
a haya su efectonan na 1982 
y 1997, loke a causa hopi 
morto, daño considerabel 
den cultivo y infrastructura, 
como tambe perdida eco- 
nomico miyonario. Entre oro 
paisnan afecta ta Colombia, 
Peru y Chile. 


Director 
di 
Instituto 
di 
Oceanografia 
y 
Antarti- 
da (INOCAR), capitan di 
Navio Carlos Zapata, ken ta 
presidi Comite Nacional di 
Investigacion Regional di El 
Niño (ERFEN), a elabora un 
protocol di monitoreo den 
colaboracion cu Secretaria 
di Riesgo. E protocol aki ta 


basa riba e Indice di El Niño 
Ecuatoriano y ta monitoria 
estado di oceannan y atmos- 
fera, estableciendo nivelnan 


di alerta. Segun e funcionario 
a splica, actualmente e orga- 
nonan di control di oceannan 
ta den un estado di vigilancia 


y siguimento corespondi- 
ente na nivel di alerta geel. E 
nivelnan di alerta ta clasifica 
den orden ascedente, for di 
blanco, geel, oraño te cora. 


Dia 15 di mei ultimo, Secre- 
taria di Gestion di Riesgo a 
emiti un alerta geel debi na 
posibilidad di eventonan di 
El Niño na 17 di 24 provin- 
cia na Ecuador. Na medida 
cu luna di juli te acerca, ta 
sigui monitoria e presencia di 
e fenomeno aki, sinembargo, 
Administracion Atmosferico 
y Oceanico di Merca a au- 
menta e probabilidad di e 
evento aki pa e trimester, pas- 
ando di 56% pa 80%. 


Honduras ta busca ayudo cu China pa 
soluciona su problemanan energetico 


(RFI) – Presidente di Hon- 
duras, 
Xiomara 
Castro 
ta back for di China cu e 
promesa di un tratado co- 
mercial y financiamento 
pa infrastructura. E insta- 
lacionnan anticua y bieu 
di coriente ta causando un 
crisis cu Castro ta busca di 
stop cu placa Chines. Algo 
posibel bao condicionnan 
politico. 


Blackout ta formando parti 
di e bida diario di Hondure- 
ñonan debi na e deficit di 
generacion, transmision y 
transporte di e red electrico, 
segun Empresa Nacional di 


Energia Electrico (ENEE) di 
Honduras a informa. Tambe 
debi na austeridad di ekipo 
di distribucion, ta anuncia 
blackout na henter e pais. 


E suministro di coriente a 
bira un problema di segu- 
ridad nacional cu Xiomara 
Castro ta busca resolve cu 
ayudo di China. “Energia ta 
clave pa Honduras y China ta 
un inversionista solido di esa- 
ki na nivel mundial. China ta 
conta cu inversion di capital 
importante y hopi mecanis- 
mo di financiamento pa su 
ehecucion,” Andres Raggio, 
investigado asocia pa Asun- 


tonan Asiatico di FLACSO a 
splica. 


Presidente Castro no a worry 
pa kibra su relacion diplo- 
matico cu Taiwan “y ta parce 
cu el a dicidi di cambia di afil- 
iacion, corta e lasonan cu Tai- 
wan diplomaticamente y es- 
tablece nan cu China pa por 
haya financiamento Chines 
pa esaki, cu ta e di dos dam 
cu Honduras ta bay construi 
cu apoyo di China. Pero ta 
parce cu e decision aki di cor- 
ta e lasonan cu Taiwan tabata 
un pre-condicion pa e finan- 
ciamento Chines cu ta bay 
ricibi,” director di programa 


di Asia y Latino America den 
Dialogo Latino Americano, 
Margaret Myers a comenta. 


“Ta un obhetivo di parti di 
China cu ta politico, nan ta 
purbando di bira cada un di e 
amigonan cu Taiwan tin den 
e region, enfoca riba disolu- 
cion di poder Taiwanes na 


mundo y otro ehemplo ta e 
exito Chines di cumpli e ob- 
hetivo ey,” e specialista a se- 
ñala. 


Den espera di e cumplimento 
di China, e Hondureñonan 
mientras tanto ta bay biba cu 
blackout di tres pa cuatro ora, 
segun e region di e pais. 


Mexico: Dos tiramento den menos di 12 ora ta laga un fayecido na 
Playa del Carmen 


(Infobae) – Por lo me- 
nos dos tiramento a kibra 
e trankilidad di Quinta 
Avenida di Playa del Car- 
men diaranson ultimo 14 
di juni. 


E prome incidente a registra 
na caya 12, na unda un pre- 
sunto delincuente a tira por 
lo menos nuebe biaha contra 
e entrada di un restaurant, 
un establecimento cu anteri- 
ormente ya caba tabata rela- 
ciona cu otro eventonan di 
droga supuestamente. 


Di acuerdo cu e prome rap- 
portnan, no a registra herido, 
aunke e atake a sucede min- 
uutnan despues cu e estab- 
lecimento a habri su porta pa 
publico. Autoridadnan a yega 
na e luga y riba vloer a keda 


por lo menos 10 muestra di 
bala. 


Ta trata di e di dos incidente 
violento na Quinta Avenida di 


Playa del Carmen den menos 
di diesdos ora. Diaranson den 
oranan di anochi un homber 
a tira varios biaha contra un 
presunto dealer den e mesun 


zona turistico. 
E victima, cu segun autoridad 
local tabata conta cu ante- 
cedentenan penal, a fayece na 
e luga, mientras cu dos tur- 


ista a resulta herido y despues 
ambos a keda reporta fuera di 
peliger. 


Fiscalia General di Estado 
di Quintana Roo a informa 
cu ta investiga e hechonan y 
no ta descarta cu e mobil di 
e asesinato posiblemente ta 
trata di un ahuste di cuenta 
of cobramento di derecho di 
piso, un impuesto ilegal cu 
organisacionnan di crimen 
organisa ta cobra na negoshi- 
nan na cambio di proteccion. 


Den prome kwartaal di aña 
a registra 532 homicidio na 
Quintana Roo, den periodo 
aki tambe a reporta seis vic- 
tima di feminicidio, segun ci- 
franan di Secretariado Ehec- 
utivo di Sistema Nacional di 
Siguridad Publico. 

Al Pacino a bira tata cu 83 
aña di edad 


(TMZ) - Al Pacino oficial- 
mente a bira tata un biaha 
mas cu 83 aña despues cu 
su actual pareha Noor Al- 
fallah a duna luz na su yiu. 


Fuentenan 
cercano 
di 
e 
pareha a conta TMZ cu 
Noor recientemente a duna 
luz y ambos ta sumamente 
emociona y contento. TMZ a 
reporta cu ambos ta sperando 
un yiu luna pasa, ora cu Noor 
tabatin 9 luna di embaraso 
caba. 


Al y Noor tin desde april 
di aña 2022 siendo pareha, 
pero segun e fuentenan a 
embaraso a bini como un 
sorpresa completo pa al, cu 
fuentenan bisando cu e no 
tabatin plan di tin un di 4 yiu. 


Ademas, aparentemente Al 


tabata convenci cu e no por 
haya yiu mas na e edad aki a 
causa di problemanan medi- 
co cu mester a preveni esaki. 
Claramente esaki no tabata e 
caso mirando cu ya caba nan 
a duna bon bini na e miem- 
bro nobo di e famia. 


E miembro nobo di e famia 
ta un yiu homber ken nan 
a duna e nomber di Roman 
Pacino. E noticia aki a gen- 
era hopi comentario cu algun 
persona felicitando e pareha 
y otronan criticando e hecho 
cu nan a descuida y haya yiu 
mientras cu Pacino ta na un 
edad asina avansa. 

Prome Minister Evelyn Wever-Croes a presenta e seis scolnan ganado 
di e proyecto EduTech 


400.000 florin a wordo aloca pa proyectonan piloto di innovacion den enseñansa pa aña 
escolar 2022-2023 
Diaranson atardi, durante 
Conferencia di Prensa di 
Gobierno di Aruba a pre- 
senta e seis (6) scolnan 
ganado di e dos prome 
ciclonan di EduTech. Na 
e ocasion special aki Min- 
ister di Enseñansa y De- 
porte Endy Croes, Min- 
ister 
President 
Evelyn 
Wever-Croes y Sr. Pancho 
Croes di Futura a hiba pa- 
labra. 


Minister Endy Croes a in- 
dica cu Gobierno di Aruba 
hunto cu Futura a traves di e 
proyecto EduTech ta inverti 
den innovacion brindando 
oportunidad na tur scol na 
Aruba pa participa. Un total 
di 400.000 florin a wordo al- 
oca pa aña escolar 2022-2023 
pa proyectonan piloto di in- 
novacion den educacion. E 
proyectonan di innovacion 
ta diseña door di scol, alum- 
no- y maestronan di Aruba. 
Actualmente, 
EduTech 
ta 
tumando aplicacion pa di 4 


y ultimo ciclo y scolnan tin 
te cu 30 di juni riba e web- 
site www.edutecharuba.org. 
Innovacion ta aplicacion di 
idea- y conceptonan nobo, di 
producto, servicio y di prac- 
ticanan nobo y moderno cu 
e intencion pa ta mas util pa 
asina aumenta productividad 
y concurencia. Pues, digi- 
talisacion y tecnologia den 
enseñansa ta un di e concep- 
tonan di innovacion. Mundo 
ta cambiando rapidamente, 
digitalisacion ta tuma luga 
den diferente ramo di trabou. 
Minister Endy Croes a en- 
fatisa cu enseñansa ta hunga 
un rol importante den pre- 
para nos hobennan cu e habi- 


lidadnan pa por funciona den 
e mundo aki. 


Mandatario di Enseñansa a 
agrega cu Sr. Hans Hoonstra 
un experto riba e tereno aki, 
tabata na Aruba den luna di 
april y splica e importancia pa 
enfoca pa haci pueblo di Aru- 
ba digitalmente inteligente. 
Tambe, Sr. Hoonstra a splica 
di e habilidadnan cu esaki ta 
exigi pa Aruba como pueblo 
por ta ekipa pa por funcio- 
na den un economia digital 
sin frontera. Minister Endy 
Croes a enfatisa cu e soño aki 
mester bira realidad y pa logra 
esaki enseñansa y nos scolnan 
ta di vital importancia. 


E fundacion Arubiano Full 
Stack Vision a duna un pre- 
sentacion amplio di nan 
trabou. Esta pa familiarisa 
mucha- y mayornan cu com- 
puter y con pa programa. E 
organisacion aki por ehempel 
ta forma parti di un organi- 
sacion mundial Rasberry PI. 


Pues, innovacion, digitalisa- 
cion y tecnologia ta un tema 
hopi importante y p’esey 
Gabinete Wever-Croes II a 
traves di nos Prome Minister 
Evelyn Wever-Croes y Futura 
ta duna hopi atencion na esa- 
ki y hunto cu enseñansa nos 
por logra e meta final pa desa- 
roya e habilidadnan aki. 
Minister Endy Croes a subra- 
ya cu e Sustainable Develop- 
ment Goals di agenda 2030 di 
Nacion Uni tin riba agenda e 
“SDG 4”. E competencianan 
di siglo 21 cu ta forma parti 
di SDG 4 ta promove banda 
di “Life Long Learning”, e 4 
C nan. Minister Endy Croes 


a finalisa su speech compar- 
tiendo e 4C; comunicacion, 
colaboracion, “critical Think- 
ing Problem Solving” (pensa- 
mento critico) y creatividad. 
Laga e 4C nan ta e motor- y 
pilarnan pa guia den nos 
conviccion pa innovacion, 
esta digitalisacion y tecnolo- 
gia den enseñansa. Minister 
Endy Croes a gradici Gabi- 
nete Wever-Croes II, Minis- 
ter President Evelyn Wever- 
Croes, Futura y tur scol cu 
ta trece e ideanan y nos tra- 
bou ta di crea e plataforma pa 
duna sosten. Hunto nos logra 
e obhetivo final den e mundo 
cu ta cambiando rapido. 

Presentando e Funcionario Nobo di Mercadeo & Comunicacion di FCCA: 
Tumando Paso Pa Trece E Compania Mas Cerca di Pueblo 


Diaranson mainta, dia 14 
di juni 2023, Julie Wever, 
Director Tecnico y Com- 
ercial di FCCA a anun- 
cia 
cu 
recientemente 
FCCA a apunta Jessica 
van 
Montfoort-Posner 
como Funcionario di Mer- 
cadeo y Comunicacion . 


Julie a expresa cu e opera- 
cionnan di FCCA ta bay mas 
leu cu simplemente brinda 
cas, enfatisando cu comu- 
nicacion efectivo ta esencial 
den establece y mantene rela- 
cionnan fuerte cu nan cliente 
y comunidad. FCCA ta sigui 
traha ariba mehoracion di su 
servicio. Ultimo nan a me- 
hora nan producto di hipo- 
teca cu un interes mas abou y 
tambe nan ta den proceso di 
mehoracion di nan barionan 
pa por brinda nan cliente mas 
calidad di bida. Aña pasa nan 
a pone e prome piedra pa 
inicia e proceso di “rebrand- 
ing” di FCCA y e creacion di 
e funcion nobo aki di Mer- 
cadeo & Comunicacion ta un 
paso integral den e transfor- 
macion aki. Julie: “Comu- 


nicacion ta hopi importante 
pa FCCA, nos kier ta mas 
cerca di nos comunidad.” 


Despues Julie a pasa e palabra 
pa Jessica, kende a introduci 
su mes y comparti un poco 
mas di su experiencia am- 
plio den Mercadeo, Comu- 
nicacion, y Public Relations. 
Jessica: “Despues di a ricibi 
mi “bachelor degree” den co- 
municacion na Hulanda, mi 
a traha na diferente compani- 
anan comercial, prome cu mi 
a bin bek Aruba, na unda mi a 
traha casi nuebe aña na Royal 
Aruba Aloe,” Jessica a splica. 
Pa duna algun ehemplo, El a 
comparti cu el a participa den 
varios proyecto, cual tabata 


dedica na e mehoracion di 
bentanan di un compania, or- 
ganisa rueda di prensa y cam- 
pañanan di mercadeo digital. 


“Mi ta entusiasma pa uza mi 
experiencia pa fortalece e im- 
agen di FCCA riba mercado 
y informa pueblo di e dife- 
rente servicionan cu e com- 
pania ta ofrece. Mi ta hopi 
honra pa por forma parti di 
e team aki. FCCA ta mas cu 
un compania di cas, e ta un 
organisacion cu ta yuda for- 
talece e bienestar di nos co- 
munidad y nos pais door di 
su proposito pa ofrece cada 
persona cu tin mester di un 
cas, un hogar. Mi ta orguy- 
oso pa forma parti di e mis- 


ion aki,” Jessica a remarca. 


Cu Jessica van Montfoort- 
Posner liderando e strategia 
di comunicacion di FCCA, 
e organisacion ta cuminsa un 
capitulo nobo. Su experticio 
ta spera pa mehora presen- 
cia di FCCA no solamente 
como un proveedor di cas 
y 
servicionan 
financiero, 
pero tambe como un pilar 
vital den nos comunidad. 


FCCA, un fundacion estable- 
ci na 1979, ta ofrece servicio- 
nan financiero y di “real es- 
tate,” manera financiamento 
hipotecario, benta di tereno y 
huur di propiedad. E mision 
di e fundacion ta pa desaroya 


y construi viviendanan ac- 
cesibel, eficiente, y duradero, 
pa atende cu e necesidad pa 
casnan social den nos co- 
munidad. Ademas, e com- 
pania ta dedica na crea bari- 
onan cu un ambiente posi- 
tivo y sano, promoviendo e 
bienestar di su habitantenan. 

Accidente entre 3 auto a blokia trafico riba 
Green Corridor pariba di rotonde Drive-in 


Diamars atardi a drenta 
informe di un accidente 
cu hende herida riba e 
Green Corridor pariba di 
e rotonde Drive-in, me- 
sora a dirigi tanto polis 
como ambulance na e si- 
tio. 


Na yegada di e patruya a bin 
compronde cu un chauffeur 
a tende un sonido y a perde 
control bay dal un auto y 
un otro auto a bay dal riba 
dje. Debi na e impactonan e 
chauffeur cu a perde control 
a resulta herida y tabata keha 
di dolor. 


Na yegada di e ambulance a 
atende e victima. 


Awe ta ultimo dia di accion 
di cobransa di boet 


Manera ta conoci, e siman 
aki Ministerio Publico 
hunto cu CEA ta bezig ta 
cobra debenan di boet. 
E accion ta casi na final. 
OM a duna un update di 
e di cuatro dia di cobra- 
mento di debe di boet. 
Ayera e dos ploeg di CEA no 
a detene ningun hende. Nan 
a bishita un total di 37 cas pa- 
bao y pariba di brug. 
E posibilidad pa paga tambe 


na Warda di San Nicolas ta- 
bata algo nobo cu a intro- 
duci pa e siman aki so. OM 
a pone 1 colega na SN te 
12’or di merdia y a ripara cu 
clientenan a haci bon uso di 
dje. Awe ta ultimo dia cu por 
paga na San Nicolas! OM aki 
na Rumbastraat tambe lo ta 
habri te 12. 


Awe ta rond af, y OM a in- 
dica cu ta spera di por tambe 
duna e ultimo update di e ac- 
cion aki. 


Desconocidonan a kibra porta di cas na Emanstraat 


Diahuebs mainta a drenta 
informe di un kiebro na 
Emanstraat. Mesora a di- 
rigi un patruya na e sitio. 


Na yegada di e patruya a 
bin compronde cu descono- 
cidonan a kibra e porta di e 
cas pero tabata tin un otro 
porta y no a logra drenta. Po- 
lis a tuma datos di e sucedido 
aki y tin e caso bao investiga- 
cion. 

Dia Mundial di Turtuganan di Lama; Kico tur nos por haci pa yuda e 
sorto aki pa sigui existi? 


Dia 16 di juni tur aña ta 
celebra y observa pa Na- 
cionnan Uni e Dia Mundi- 
al di Turtuganan di Lama 
(World Sea Turtle Day). E 
dia aki ta pa eleva consci- 
entisacion pa cu e situa- 
cion dificil cu turtuganan 
di lama ta encontra cune 
y pa promove esfuersonan 
di conservacion. E pre- 
gunta cu Directie Natuur 
en Milieu (DNM) ta trece 
dilanti ta, cual ta e mena- 
sanan mas grandi mundi- 
almente y na Aruba pa cu e 
sortonan protegi aki? Tur 
e 7 sortonan di turtuganan 
di lama ta riba lista di pro- 
teccion (Endangered Spe- 
cies Act) mundialmente, 
pero nan ta den peliger di 
extincion of nan existen- 
cia ta menasa pa actonan 
humano of condicionnan 
natural causa pa humani- 
dad. 


Di e 7 sortonan aki, 4 di nan 
sigur ta bishita nos isla y nos 
awanan teritorial pa descan- 
sa y pa pone webo riba nos 
beachnan. E condicionnan 
aki na Aruba ainda ta mustra 
faborabel y preferi pa e popu- 
lacion di turtuganan di lama. 
E problemanan cu e sortonan 
aki ta encontra mundial- 
mente ta forma menasa pa 
nan existencia y ta pone nan 
bou stress innecesario. Ta 
hopi importante e trabounan 
di e grupo Turtuga Aruba ta 
haci pa conservacion y pro- 
teccion. 
Di e 7 sortonan cu ta existi, 
4 sorto ta encontra aki, es- 
akinan ta: e Caret (Eretmo- 
chelys imbricata), Cawama 
(Caretta 
caretta), 
Turtuga 
Blanco (Chelonian mydas), 
Drikil (Dermochelys coria- 
cea). Esun cu ta mas na peli- 
ger ta e Kemp’s ridley sea 
turtle (Lepidochelys kempii). 
E menasanan di mas grandi 


cu e turtuganan di lama ta 
encontra cune ta entre otro: 
•	 
E	 fenomeno	 yama	 


Poaching: E turtuganan di 
lama ta captura y mata ilegal- 
mente pa nan carni, webo of 
casca pa benta of consumo 
propio. Esaki ta un menasa 
pa e cantidad di e sorto y ta 
aporta na extincion y ta causa 
disturbio den e ecosistema 
marino. 
•	 
Perdida	 di	 habitat:	 


Turtuganan di lama mester 
di santo blanco di e beachnan 


pa pone nan neishi, pa ora e 
yiunan nace, nan por sali bin 
ariba facilmente. Desaroyo 
na e costanan ta destrui nan 
habitat. Tambe e luznan di e 
edificionan den cercania di 
beachnan ta desorienta turtu- 
ganan di lama. Esaki ta pone 
cu e bestia ta bay otro rumbo 
unda no ta lama, cu ta forma 
peliger pa nan bida. 
•	 
Captura	 accidental- 
mente (bycatch): turtuganan 
di lama ta pega den redanan 
cu ta destina pa gara pisca y 
den canastanan. 
•	 
Polucion	 di	 plastic:	 


Turtuganan di lama ta con- 
fundi saconan di plastic pa 
jellyfish, nan cuminda prin- 
cipal. Esaki ta causa blokeo di 
nan sistema digestivo y causa 
nan morto. 
•	 
Cambio	 di	 Clima:	 


esaki ta causa cu e nivel di 
lama ta subi. Esaki ta causa cu 
e neishinan ta inunda riba e 
beachnan. Tambe e cambio di 
clima ta cambia temperatura 
di lama cu ta causa cambio 
den e sexo di e yiunan di tur- 
tuga, causando desbalansa. 
Kico tur nos por haci pa yuda 
cu proteccion di e turtuga- 
nan di lama? Aki algun idea y 


pensamento: 
•	 
Por	 aporta	 y	 sos- 
tene organisacionnan cu tin 
como meta conservacion di 
turtuganan di lama, manera 
e Turtuga Aruba. Por haci 
un donacion na e fundacion 
of por aporta door di bira 
miembro boluntario. 
•	 
Reduci	 bo	 consumo	 


di plastic y su impacto: Ora 
bay beach, uza productonan 
re-usabel, preveni produc- 
tonan di plastic di un solo 
uzo. Ta prohibi uzo di pro- 
ductonan solar cu kimico 
oxybenzone cu ta afecta nos 
coralnan y e ecosistema mari- 
no unda e turtuganan di lama 
ta come. 
•	 
Sea	 un	 persona	 re- 
sponsabel ora di recrea cu 
boto: Mester tin cautela pa cu 
turtuganan di lama mas tanto 
ora ta cerca di costa. Mester 
bay poco poco pa duna nan 
espacio pa move trankil. 
•	 
Raporta	 presencia	 di	 


turtuganan di lama riba nos 
costa na Fundacion Turtuga 
Aruba.	Si	bo	persona	wak	un	 
turtuga di lama subi tera of 
nota e rastronan di turtuga 
notifica e organisacion Tur- 
tuga Aruba na 592-9393. E 


organisacion y su boluntari- 
onan ta experto pa maneha e 
situacion, bo persona no mag 
di stroba of mishi cu e turtu- 
ga di lama. No saca potret cu 
flash cu ta desorient’e. Tur- 
tuga Aruba ta haci e trabou di 
monitor di e actividadnan di 
e turtuganan di lama na Aru- 
ba y ta comparti e datonan cu 
nos di DNM. 
•	 
Respeta	 e	 baricadan- 
an di DOW cu tin poni riba 
nos beachnan. Esaki ta indi- 
cacion cu eynan tin neishi cu 
webonan di turtuga di lama. 
Aki tin tipnan adicional cu ta 
yuda proteha turtuganan di 
lama: 
•	 
Si	 bo	 
ta	 
snorkel	 


of sambuya y ta desea saca 
potret, no keda bay mas y mas 
cerca di e turtuganan di lama. 
Esaki ta clasifica como stro- 
bamento di e bestia cu tambe 
ta regla den e ley di protec- 
cion di e sorto aki. 
•	 
Scoge	pa	come	cum- 
inda di lama cu ta sostenibel. 
Ora scoge pa come seafood, 
opta pa esunnan cu ta cul- 
tiva na un manera sostenibel. 
Esaki ta significa cu e cum- 
inda di lama ta gara of cultiva 
na un manera cu no a causa 
daño na turtuganan di lama 
of nan habitat. Esaki tambe 
kiermen no mata e sortonan 
cu ta protegi pa pone riba 
menu den restaurant. 
•	 
Boga	 pa	 proteccion	 


di turtuganan di lama y nan 
habitat. Aporta y vocifera 
pa e areanan marino ta pro- 
tegi. Formula maneho cu ta 
cuadra cu proteccion di e sor- 
tonan aki y nan habitat. 
•	 
Siña	un	otro	tocante	 


di turtuganan di lama y nan 
balor. Comparti locual bo sa 
cu amigo y famia. Mas hende 
sa tocante e turtuganan di 
lama y di e menasa cu nan ta 
encontra, mas chens lo tin pa 
hende tuma accion pa pro- 
teha e turtuganan di lama. 
Comparti e relato aki pa e 
yega mas cerca otronan cu no 
sa mucho. 


Tumando e pasonan aki y 
mas, nos tur por yuda sigura 
e existencia di turtuganan di 
lama pa hopi aña mas, y asina 
mas generacion por disfruta 
di wak nan y sa di nan balor 
pa e bida marino. DNM ta 
gradici Turtuga Aruba cu nan 
trabounan y ta felicita Aruba 
riba e Dia Mundial di Turtu- 
ganan di Lama. Aki DNM ta 
comparti un potret cu foto- 
grafo Michael Tromp a co- 
labora cu nos pa asina aporta 
mas ainda na conscientisa- 
cion di turtuganan di lama. 

Estrella a titulo di campeon y Britannia 
sub campeon di futbol femenino U- 17 


Diadomingo anochi, taba- 
ta reina un ambiente total 
den Compleho Deporti- 
vo Frans Figaroa unda a 
tuma luga e partido final 
di futbol femenino U- 17. 


Minister di Deporte, Endy 
Croes a presencia e suspenso 
di wega entre ekipo di Bri- 
tannia y Estrella cu a bataya 
pa conkista e titulo maximo 
di e campeonato. Un stadi- 


on yena cu fanatico pa duna 
sosten y apoyo na nan ekipo 
faborito. E partido final ta 
termina cu e score di 2-1 pa 
ekipo di Estrella cu gol anota 
pa Serena Morrison y Sun- 
dari van der Linden. Zianne 
Loepstok a score e gol pa eki- 
po di Britannia. 


Na final di e anochi Min- 
ister Endy Croes hunto cu 
Presidente di AVB Sr. Ran- 


dolf Lacle a haci entrega di 
e medaya y trofeo na ekipo 
campeon 
y 
sub-campeon 
di futbol femenino U-17. 
Minister Endy Croes ta fe- 
licita Estrella cu e titulo di 
campeon y Britannia cu e 
titulo di sub-campeon. Cu 
deseo, disciplina, dedicacion 
y determinacion boso a logra. 
Masha pabien. 


Futbolista Vanessa Susanna a bishita 
Minister Thijsen 


Minister Plenipotenciario 
mr. Ady Thijsen reciente- 
mente a ricibi bishita di 
Vanessa Susanna, futbolis- 
ta di origen Arubiano cu 
ta hunga riba nivel di “ere 
divisie” pa e team di fut- 
bol di damas di ADO Den 
Haag. 


Susanna a firma un contract 
di 1 aña cu ADO Den Haag. 


Na 2015 el a bay di Saestum 
pa PSV y despues a sigui su 
carera profesional na dife- 
rente club manera Ander- 
lecht, London City Lion- 
esses, Hellas Verona y KAA 
Gent. 


Vanessa Susanna ta forma 
parti di e Seleccion Nacional 
Damas di Aruba. 
Minister Thijsen a bisa cu 


Aruba ta hopi orguyoso riba 
su talentonan deportivo cu 
no unicamente na cas, pero 
tambe ta sobresali den exteri- 
or. Por ultimo Minister Thi- 
jsen a desea Vanessa Susanna 
tur clase di exito den su carera 
como futbolista profesional. 


E potret ta cortesia di Aruba- 
huis 


Minister Endy Croes a ricibi presentacion di proyecto nobo di deporte pa 
scol preparatorio y basico 


Minister Endy Croes a re- 
uni cu Sr. Mario Wester y 
Sr. Anthony Wever, ambos 
ta docente di Movecion y 
Salud na scol basico. Sr. 
Wester y Sr. Wever a pre- 
senta diferente proyecto 


bunita, entre otro, pa en- 
grandece Weganan Esco- 
lar y un plan di deporte pa 
scol preparatorio y basico 
te cu klas seis. 


Mandatario di Deporte ta 


aprecia e iniciativa y ideanan 
nobo. Minister Endy Croes 
a indica cu e tabata un bon 
reunion unda a dialoga den 
detaye di algun idea cu a 


keda presenta. Minister Endy 
Croes a compromete cu lo 
trata e proyectonan aki cu 
ekipo di IBiSA pa e proximo 
aña escolar tin un “doorlo- 


pende lijn” den entrenamen- 
to, deporte, movecion y salud 
di scol preparatorio te cu scol 
basico. 

Lider di fraccion AVP, mr. Mike Eman: 
Gabinete Wever ta ignora realidad doloroso di pueblo! 


Despues cu gremio co- 
mercial a reuni diabi- 
erna ultimo cu comision 
financiero-economico di 
Parlamento di Aruba, na 
careda a yama un reunion 
tambe cu Minister di Fi- 
nanzas, Xiomara Maduro, 
pa dialuna mainta. Hunto 
cu expertonan di Depar- 
tamento di Impuesto y 
Aduana, e mandatario a 
ignora 
importancia 
na 
e preocupacion comer- 
cio. E mandatario a pinta 
un realidad imaginario 
y contrario na e realidad 
doloroso di pueblo. Den e 
mundo di Xiomara Ruiz 
Maduro, e economia di 
Aruba ta bayendo bon; y 
cu e 7% cu Gabinete Wev- 
er-Croes ta bay impone e 
luna aki, no lo tin un efec- 
to riba e cartera di e Aru- 
biano. Esey ta e impresion 
cu lider di fraccion di Par- 
tido di Pueblo Arubano 
(AVP), mr. Mike Eman a 
saca for di e reunion. 


Ora cu a haya e convocacion 
diabierna atardi, Eman a spera 
cu lo tabatin pregunta fuerte y 
al caso di parti di e miembro- 
nan di coalicion, sinembargo, 
esnan cu ta sostene Gabinete 
Wever Croes a participa cu 


Minister Maduro cu a mustra 
cu tur cos ta ‘koek en ei’ na 
Aruba. “Ami ta kere cu nos ta 
biba den dos diferente pais,” 
e lider di oposicion, mr. Mike 
Eman a expresa. 
Esey ta paso siman pasa Ca- 
mara di Comercio y ATIA, 
AHATA, SNBA, AFBA, Co- 
merciantenan Unie Aruba 
(CUA) y algun experto di ac- 
counting a mustra con devas- 
tador e 7% aki ta bay ta pa nos 
consumidor, pa empresa, pa 
hotel, pa restaurant, pa tur- 
ismo, costo di bida y pa e cli- 
ma di inversion. P’esey mes 
e lider di oposicion si tabatin 
algun pregunta pa Minister 
Maduro; pregunta manera si 
e ta kere lo yega na un punto 
di saturacion caminda pueblo 
no tin mas pa duna, na loke e 


mandatario a bisa cu e no ta 
kere pasobra IMF a bisa cu 
economia ta creciendo. 
Eman: “Na 2018 a redobla 
BBO, despues a aument’e di 
6% pa 7% y nan ta hayando 
300 miyon mas pa aña cu e 
gobierno anterior cu si tabata 
drecha scol, bario, caretera, 
hospital, muda waf, drecha 
caya grandi y centro di ciu- 
dad. E mesun gobierno si a 
duna un inhaalmaneouvre, 
un indexering, un reparati- 
etoeslag.” E parlamentario ta 
kere cu mester tin un bari sin 
fondo caminda 300 miyon 
florin ta disparce pasobra no 
ta mir’e cerca nos pueblo, no 
ta mir’e na infrastructura, ni 
na scol. Al contrario awor ta 
cera scol, ta cobra schoolgeld 
barbaro, ta kita remedi di nos 


grandinan y ta sigui impone 
medida. 
Nos tin un gobierno cu pa 
drecha un trapi na Seroe 
Colorado shete minister ta 
bay para eynan pa saca potret, 
mientras cu esey ta e tipo di 
proyecto cu den gobernacion 
di AVP tabata haci hunto cu 
oficina di Bo Bario y bolun- 
tarionan rond di Aruba riba 
cualkier diasabra, pero den 
Gabinete Wever-Croes I y II, 
esey ta e proyecto mas impor- 
tante cu Aruba tin. 
Y mientras mandatario na 
Aruba ta sconde tras di IMF, 
mientras 
Banco 
Central 
di Aruba si ta zonando tur 
alarma. Fuera di e conseho 
negativo di Raad van Advies, 
BCA ta indica cu consumo lo 
baha simplemente pasobra e 
ciudadano no tin placa mas. 
Ta alerta riba e indice di in- 
flacion, mas e 7% di BBO na 
frontera, mas e tripel 7% di 
BBO regular cu lo haci pro- 
ducto y servicio impagabel. 
Sin menciona e efecto cu lo 
tin riba turismo caminda ya 
por a registra un caida den e 
porcentahe di ocupacion. 
E realidad ta cu comercio no 
tin otro opcion cu aumenta 
su prijs. Esey ta pasobra nan 
mester bay paga interes riba 
cen fia pa paga gobierno di 


adelanta, sin sa ki ora lo hay’e 
bek na restitutie of si lo hay’e 
mes, cual den algun caso, no 
ta bin na remarca pa hay’e 
bek. Otro preocupacion ta 
si lo haci verrekening cune. 
Cu si nan tin un debe cu nan 
no a pone un disputa riba dje 
ainda, DIMP por pasa e res- 
titucion eynan. Pero nada di 
esey ta preocupa e minister 
pasobra IMF supuestamente 
a bisa cu economia ta bon. 
Mas aleu Banco Central di 
Aruba a indica cu e echo cu 
hendenan tin cu paga pa nan 
remedi tambe ta haci cu nan 
tin menos placa pa cumpra 
otro cos. “Banco Central den 
edificionan hermetico sigura 
ta mira esaki, pero un politico 
cu ta suppose di cana den e 
pueblo y scucha e pueblo y 
sa e dolor di e pueblo, ta bisa 
cu e no ta sinti’e,” mr. Mike 
Eman a cuestiona. 
E lider di oposicion, mr. 
Mike Eman ta conclui cu 
henter e pensamento cu bo 
por keda impone medida y 
cu e no ta bay tin un impacto 
riba bo economia y pueblo, 
ta un pensamento hopi robes 
di hendenan cu solamente ta 
biba den un “bubble”, pero 
no ta wak e realidad cu nos 
ciudadanonan 
ta 
pasando 
aden. 


Parlamentario Gerlien Croes 
Nos Cuido, Nos deber—Un presente digno pa nos grandinan 


Den e ultimo simannan 
nos Grandinan a haya hopi 
atencion den medionan di 
comunicacion y di nos po- 
liticonan como resultado 
di entro otro e situacion 
preocupante cu ta trans- 
curiendo na SABA. 


Den e ultimo decadanan, nos 
Grandinan cu nan grandeza 
y perseverancia a construi e 
pais aki cu nos ta habita cu 
orguyo. Cu fervor y perse- 
verancia nan a construi nos 
nacion pa asina nos tur awe 
por gosa di e frutonan cu cada 
un di nan logronan a genera 
pa nos como pais y como in- 
dividuo ariba nos pais. 


Bida den su curso natural ta 
prescribi cu for di e legado cu 
nos por gosa di dje awe como 
herencia, nos lo mester wor- 


do inspira y traha cu curashi 
pa e presente cu nos Grandi- 
nan merece. E creacion di un 
presente digno mester ta mas 
cu un meta pa nos, cu tin e 
deber di carga e cuido di nos 
grandinan e tempo nos di- 
lanti. E deber husto aki mes- 
ter traduci su mes den pun- 
tonan primordial di cuido di 
un pais. 


Banda di derecho igual den 
cuido medico pa nos Grandi- 
nan nos lo mester crea hunto 
oportunidadnan pa nan por 
sinti nan mes empodera y 
independiente den activi- 
dadnan economico, recre- 
ativo y di desaroyo personal. 
Viviendanan adecua caminda 
nan cuido diario por wordo 
brinda y e atencion mereci ta 
ser duna, ta un punto cu no 
mester ta di discusion y no 


por wordo poni na peliger 
bao di ningun circunstancia, 
y mucho menos pa motibo 
politico. 
Nos como e populacion cu 


actualmente ta trahando tin e 
deber di no solamente cumpli 
cu nos Grandinan, pero tam- 
be inspira nos hubentud cre- 
ciente pa nan por ta e miho 


version di nan mes tur dia. 
Di e forma aki e curso natu- 
ral di bida y cuido por sigui 
wordo carga den e decadanan 
venidero. E inspiracion aki 
ta cuminsa y continua diari- 
amente den cada relacionnan 
humano cu nos ta crea cu 
otro sin importa edad y con 
nos ta fortalece e norma y 
balor cu ta traspasa den nos 
relacion cu otro. Cu e norma 
y balor aki nos lo sigui crea 
e pais caminda biba un bida 
dignamente ta e punto di 
salida pa cada un di nos cu 
ta para firme pa humanidad 
y cada faceta di bida cu e ser 
humano ta encontra den su 
trayectorio. 


Laga nos para pa un Comu- 
nidad Nobo, un Comunidad 
Uni. 

Parlamentario Marco Berlis (MEP): 
Clarificacion riba e trayecto di e ley di BBO na frontera 


Trayecto di e Ley di BBO na frontera ainda no ta cla. Ley no por wordo trata ainda. 


Mi por a nota reciente- 
mente un articulo den 
24ora.com cu a declara 
den su articulo lo siguien- 
te; “Por lo menos di e 
partido grandi den Parla- 
mento, esta MEP, tin tres 
parlamentario cu no ta 
yegando trabao e dianan 
aki” y tambe e declaracion 
“MEP no ta completo: no 
tin quorum pa trata ley di 
BBO na frontera. Den e 
articulo aki mi nomber ta 
wordo menciona tambe. 
Mi ta kere cu 24ora.com 
a ekiboca su mes den tur 
dos declaracion y ta p’esey 
mi articulo. 


Actual trayecto di e ley di 
BBO 
Ora cu staff di 24ora.com 
bisa cu no tin quorum pa tra- 
ta e ley di BBO, e mester sa 
tambe cu loke e ta papiando 
ta eroneo, pasobra ta awor ap- 


enas parlamentarionan ta tra- 
hando riba nan preguntanan 
pa Minister contesta. Ultimo 
dia pa entrega e preguntanan 
entrega ta diahuebs awo 15 di 
Juni. Despues di esaki, Min- 
ister mester contesta e pre- 
guntanan y manda nan bek 
pa Parlamento. Ta despues 
cu minister contesta e pre- 
guntanan por pone fecha pa 
un reunion publico pa debati 
riba e Ley di BBO na frontera 
y niun dia prome. Kiermen, 
e fli y ponencia cu MEP no 
tin quorum y p’esey no ta 
trata e ley di BBO na frontera 
no ta subi. Te na ultimo ta 
menciona cu presidente Ed- 
gard Vrolijk mester a informa 
24ora di e proceso aki. Lam- 
entablemente toch ta opta pa 
skirbi un articulo largo yen 
di insinuacion sin base y sin 
contenido corecto, pa lanta 
negatividad contra fraccion di 
MEP. 


Presenta 
na 
reunion 
di 
comision tratando e tema cu 
BBO na frontera 
Ademas e ta importante pa 
remarca cu si mi tabata pre- 
sente na pia di trabao e dianan 
aki. Mi a yega bek for di Hu- 
landa, despues di a atende cu 
reunionnan di IPKO, hunto 
cu e crew di 24ora riba dia- 
huebs 8 di juni. Por puntra 
nan, by the way. Pa diabierna 
y dialuna mi tabata presente 
manera custumber na e re- 
unionnan di comision di Fi- 
nanzas hunto cu gremionan 
y tambe cu minister riba e 
tema di BBO na frontera. 
Den e reunionnan aki mi por 
a sigui compara informacion 
y analisa feedback y preo- 
cupacionnan di gremionan. 
Normalmente un reunion di 
comision no ta tarda mucho 
mas cu 2 ora, sinembargo 
esun di dialuna cu Minister 


Xiomara Maduro y exper- 
tonan di DIMP y Douane 
a cuminsa 9am y a bay mas 
largo. Mi no por a keda den 
henter e reunion y mester a 
bay despues di dos ora paso- 
bra mi mester a biaha 1pm pa 
atende cu reunionnan di tra- 
bao importante den exterior. 


Mi compromiso cu pueblo ta 
total y como representante di 
pueblo mi ta haci mi maximo 
esfuerso pa semper bin di- 
lanti cu informacion alcaso 
y veridico. Pueblo merece lo 
mehor! Conta cu mi pa in- 
formacion cu bo por confia 
riba dje. 


Conny Connors-Aventurin di AVP: 
“Gobierno no ta cumpli cu loke e ta bisa” 
Gobierno di MEP RAIZ RED y POR no a haci nada pa cumpli 
cu niun SDG! 


Gobierno a priminti pa 
cumpli cu tur e SUS- 
TAINABLE DEVELEOP- 
MENT GOALS di Na- 
cionnan Uni y cu Aruba 
como parti di Reino Hu- 
landes a acorda pa traha 
pa cumpli cu nan. Conny 
Connor-Aventurin, mae- 
stro di scol profesional cu 
a studia na Hulanda, ca- 
besante di un scol y can- 
didato riba lista di AVP, ta 
mustra cu prueba cu gobi- 
erno di MEP, RAIZ, RED y 
POR, no a cumpli cu loke 
nan a priminti. Hasta e 
Prome Minister di Aruba 
a bay reunionnan di Na- 
cionnan Uni den nomber 
di Reino, pero aki na Aru- 
ba gobierno no ta cumpli. 


Prome 4 SDGs 
Ora repasa e SDGnan manera 
publica, Bo ta wak cu aki na 
Aruba, no ta ni purba cumpli 
cu nan. Conny Connor- 
Aventurin: “Si bo djis coy 
e prome cuatro SDGs, esta 
combati pobresa, combati 


hamber, percura pa bon salud 
y bon cuido di salud y percura 
pa enseñansa di calidad, bo ta 
wak cu riba niun di e cuatro 
metanan di Nacionnan Uni 
pa tur pais na mundo, Aruba 
no ta cumpli. Na Aruba tin 
un pobresa creciente. Lider 
di AVP na diferente ocasion 
a mustra cu basa riba infor- 
macion di gobierno aki mes, 
cu tin mas cu 50 mil hende 
na Aruba cu ta biba den po- 
bresa, pasobra nan entrada no 
ta yega pa cubri nan gastonan 
basico pa sobrevivi! Na scol 
nos ta wak e y experiencia 
esaki tur dia mas.” Asina juf- 
frouw Conny Connor-Aven- 
turin a splica cu e metanan 


global di Nacionnan Uni riba 
su mesa. El a busca informa- 
cion riba e SDGnan aki pa e 
compronde y evalua maneho 
di gobierno miho y pa incor- 
pora e metanan aki ainda mas 
den programa, maneho y ac- 
tividadnan di su partido AVP. 
Conny 
Connor-Aventurin: 
“Na scolnan nos mester haci 
mas pa siña y conscientisa 
nos alumnonan di e metanan 
esencial aki. Pero tambe pa 
organisa mas actividad den 
enseñansa pa envolve nos 
alumnonan den esakinan!” 


Mas SDG cu no ta cumpli 
cune 
E di dos SDG ta e responsab- 


ilidad di gobierno pa elimina 
haber na Aruba. Door di e 
pobresa creciente na Aruba 
tin mas hende cu no ta come 
dos of tres biaha pa dia. Pa no 
papia mes di e calidad di nan 
cuminda. Conny Connor- 
Aventurin: “Ora placa no ta 
yega pa cubri e necesidadnan 
basico di un famia, bo por ta 
sigur cu e cantidad y calidad 
di cuminda di e famia tambe 
ta sufri. Nos ta wak e na scol. 
Tur dia!” 


E di tres SDG ta e responsab- 
ilidad di gobierno pa percura 
pa bon salud y bon cuido di 
salud di su hendenan. Loke 
nos ta wak na Aruba ta cu a y ta 
sigui corta den cuido medico, 
den remedi, den kico e dok- 
ternan tin mag di haci, den e 
tempo largo cu tin cu warda 
pa haya wak un specialista y 
hasta bo dokter di cas. Awor 
hasta ta corta den cuido med- 
ico di nos hendenan grandi 
den casnan di cuido. Esaki 
ta cosnan cu ta netamente 
contrario na e meta di e SDG 


#3. Pa loke ta e SDG #4, e 
responsabilidad di gobierno 
pa percura pa enseñansa di 
calidad pa tur hende, nos ta 
wak cu aki tambe gobierno 
no ta cumpli. Ceramento di 
John Wesley College na San 
Nicolas no ta un ehempel di 
promocion di bon maneho 
di enseñansa. E aumento 
drastico di “schoolgeld” pa 
muchanan wordo admiti na 
scol, ta haci un mayornan 
cu ya no por cumpli cu nan 
necesidadnan basico, tin ma- 
sha hopi problema pa percura 
pa nan yiunan bay scol. Anto 
esey ta sin conta otro gas- 
tonan manera uniform, placa 
pa paga airco den klas y ma- 
terial di scol hasta den ense- 
ñansa basico! Conny Con- 
ner-Aventurin: “Cu ni den 
mantencion di e edificionan 
di scol y den pago husto di 
trahadonan di limpiesa e go- 
bierno kier inverti, corda den 
calidad di enseñansa mes. E 
cumplimento di e metanan of 
SDGs door di e gobierno aki, 
ta simplemente malo!” 

Resultado Sorteo 
15 june 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



X2 


0357 


www.lottoaruba.com 


resultado : Sorteo 15 Juni 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


5079 
200.000,- 


x Jackpot 
x Match 4+ 


Proximo Jackpot 


X2 


000 


x Jackpot 


Sorteo # 3942 
Sorteo # 


Sorteo # 1998 


5009 


1614 


Sorteo # 3942 


5259 


x Jackpot 


x match 4 
x afl. 12,00 


1539 


Sorteo # 3942 


Sorteo # 816 


x afl. 500,00 


x afl.15,00 
x afl 50.00 


Capricornio 


Sorteo # 


x afl 8,00 


Mega Ball: 


Proximo Jackpot 


300.000,- 


x match 4 


x Match 4 
54.000,- 


Proximo Jackpot 


Sorteo # 


Sorteo # 


Afl. 400.000,- 




Letter 


0 
0 
0 
0 


0 
6 


124 


0 
0 
0 
0 
0 



7 



x Match 4 
55.000,- 


Proximo Jackpot 


Sorteo # 


Sorteo # 6148 


Sorteo # 


x afl 8,00 


Mega Ball: 


Proximo Jackpot 


300.000,- 


x match 4 


8923 


Sorteo # 5769 


Sorteo # 699 


x afl. 500,00 


x afl.15,00 
x afl 50.00 


Aries 


X3 


126 


x Jackpot 


Sorteo # 7966 
Sorteo # 


Sorteo # 1715 


2489 


3625 


Sorteo # 7010 


7419 


x Jackpot 


x match 4 
x afl. 12,00 


www.lottoaruba.com 


resultado : Sorteo 15 June 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


9358 
200.000,- 


x Jackpot 
x Match 4+ 


Proximo Jackpot 


FP 
07-10-17-26-29 


5042 


Afl. 400.000,- 


anochi 


diario 
Korsou 
super4 
flamingo 


5449 
2684 
7373 
7353 
5688 
3080 
super5 
7430 
2099 
3535 
17760 
7182 


sorteo/servicio 


Kwaliteitsinstituut Aruba a 
muda 


Departamento di Salud 
Publico DVG ta informa 
desde dialuna 12 di juni 
Kwaliteitsinstituut Aruba 
a muda pa su propio edi- 
ficio situa na Schelpstraat 
12, Oranjestad. Esaki ta 
keda den e mesun avenida 
cu Museo Archeologico. 


Desde dialuna 12 di juni tur 


dunador di cuido cu mester 
asistencia adicional pa por 
registra su diplomanan den 
AruBIG of otro informacion 
tocante companianan den 
sector di salud por pasa na e 
edificio nobo di Kwaliteitsin- 
stituut, yama na 280-0231 of 
tuma contacto libremente na 
kwaliteitsinstituut@dvg.aw 


Stichting Dijkhoff Papiamento Cursussen 


Stichting Dijkhoff Papia- 
mento Cursussen a wordo 
funda na Hulanda na aña 
2012 door di Gregor Di- 
jkhoff, yiu di difunto lin- 
guista/autor Mario A. Di- 
jkhoff ken ta conoci pa su 
diccionario/woordenboek 
Nederlands-Papiaments/ 
Papiaments-Nederlands. 


Ultimo añanan e fundacion a 
herdruk varios buki di Mario 
Dijkhoff manera Papiamento 
Un pa Un (Papiaments stap 
voor stap), Proverbio y Di- 
cho di Aruba, Gramatica di 
Papiamento y Terminologia 
Gramatical. Recien Gregor 
y su ruman Maik a publica 
e bukinan nobo Papiamento 
Step by Step & Papiamento 


Paso a Paso. 
Desde 2012 Gregor ta ofrece 
curso di Papiamento y poco 
poco Gregor a profesion- 
alisa su cursonan. Na Aruba 
Gregor a duna un curso pa 
maestronan di Basisschool de 
Schakel y Schakel College y 
e la organisa tayer di Papia- 
mento na Biblioteca Nacio- 
nal. Na Hulanda e la duna 


les pa entre otro Tweede 
Kamer der Staten-Generaal, 
Politie Zwolle y Groningen, 
DUO (Dienst Uitvoering 
Onderwijs), Hogeschool van 
Arnhem en Nijmegen, Han- 
zehogeschool 
Groningen, 
Berlitz Schools of Languag- 
es, varios otro compania y 
hopi persona cu ta emigra pa 
Aruba, Curaçao of Boneiro. 
Si bo persona conoce hende 
interesa pa siña nos dushi 
Papiamento, anto duna nan 
e informacion aki. Gregor 
tambe ta duna les online via 


videoconference. 
Meta principal di e stichting 
ta: Organisa curso di Papia- 
mento pa tur hende cu no 
ta papia Papiamento y duna 
informacion cultural. E fun- 
dacion semper ta interesa pa 
colabora riba proyecto cu 
kier hiba nos Papiamento pa- 
dilanti. Por contact via www. 
dijkhoff-talen.nl / social me- 
dia: @dijkhofftalen y @pa- 
piamentodictionary. 
Tur buki ta obtenibel na 
bookstores na Aruba y via 
www.dijkhoff-talen.nl 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. arubiano balente 
Pa mas informacion por yama 
Tel. 563 6762 
_________________________ 


TA BENDE 
Combo di regalo pa 
tur ocasion: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 
SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 
Se alquila habitacion con todo 
incluido 


brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 


un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 
Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 


bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


TA BENDE 
Chopper Fl.25.00 
3 Channel intercom nobo Fl.25 
Telephone (no Setar) Fl.25 
Screenprotecflm Snsung 
Gal Tap 2 


antglare (3pck) Fl.5.00 
Tel. 582 3023 /593 8120 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


San Nicolas: 
San Lucas 
Tel. 584 5119 


Oranjestad: 
Eagle 
Tel. 587 9011 


TA BUSCA 
Sra. entre 35 y 45 aña 
pa trabou di cas interna 
Pa mas info 
Tel. 582 3023 / 593 8120 
___________________________ 

“Señor ta mi wardador, mi no tin falta di nada; 
den cunucu di yerba berde e ta ponemi sosega. 
E ta hibami na fuent’i awa fresco 
Pa mi bolbe haya forsa”. 
-Salmo 23 


Cu inmenso tristeza den nos curason, pero con- 
forme cu boluntad di Dios, nos ta anuncia fayec- 
imento di nos kerido esposo, tata, welo, ruman 
y omo: 


Mario Federico Arends 
Mihor conoci como “Mai” 
25 augustus 1933 – 14 juni 2023 


Na nomber di su: 
Esposa: Anna Cathalina Arends Arends 
Yuinan: Simon v/d Veen Quant & Dalila Arends 
Ramon & Vivianne Arends 


Maria Veneranda “Chicha” Arends 


Maria Delfina “Fina” Arends 


Mario Federico & Sharissa Arends 


Nietonan: Simon v/d Veen Quant Arends 
Ramon Andres Arends & Michelle Henriquez 
Maria Elizabeth & Kevin Leung 
Daniel Arends 
John Frederick Lopez 
Ariana Gabriella Arends 
Alyssa Carolina Arends 


Bisanieto: Ramon Mikael Arends 


Rumannan: † Max & Adwina Arends 
† Clarita & † Jenny Arends 


† Hubert “Ipi” & Arlene Arends 


† Maria Leoncita “Oncha” Arends 


† Silo Franken 


† Gardenia “Bebe” & † Eric de Cuba 


† Eric & Nancy Arends 



Sobrinonan: 
Max, John y Eddy 


Johan, Milton, Raymond, 


Anthony, Mariebelle y Gregory 


Ana Maria y Mylene 
Herbert, Landa, Deborah, Lienchie y Elisabeth 
Carlos y Angela Maria 


Jeanette y Sarita 


Nancy y Gardenia 


Ayudantenan: Mercy, German, Yovana, Sherry, Maria 
y Naomi 


Primo-, prima-, consuegra-, iha-, comer- comper-, y 
demas famianan. 


Nos disculpa si den nos momento di tristesa nos por 
a lubida un ser keri. 


Acto di despedida lo tuma lugar diasabra 17 di juni 
2023 na Aurora Funeral Home di 9or pa 11or di 
mainta. Acto di cremacion lo tuma lugar despues den 
seno familiar. 


Despues di acto di despedida lo no ricibi bishita di 
condolencia na cas. 


Mi no a muri, ta pesey mi no a bisa ayo. 
Ma djies habri mi halanan, y bula bay keiro. 
Boso a keda atras, no laga tristeza domina boso. 
Keda uni cu otro pa mi alma, esey lo ta un alegria. 
Recordando mi cu hopi amor. 


Cu inmenso dolor na nos curason pero conforme cu 
boluntad di Dios nos ta anuncia fayecimento di mi esposo, 
nos tata, padu, omo y ruman stima: 


Jaime Emiliano Dirksen 
Mihor conoci como: Emmi 
*20-07-1957 – †12-06-2023 


Na nomber di su: 
Esposa: Julia Dirksen-Geerman 
Mama: †Petra Maria Dirksen-Wernet 
Tata: †Lourens Dirksen 
Yiunan: Jairo Dirksen 
Jayne Franken-Dirksen y Derrick Franken 
Jamir Dirksen y Tiziana Dirksen-Carrasquero 
Nieto(a)nan: †Jett Dirksen 
Nolan Franken 
Eloise Dirksen 
Manera nieto: Ethan Geerman 


Rumannan: Evelina y Eric Rincones-Dirksen 
Ingrid Dirksen y †Diego v/d Linde 
†Irena y Johan Kelly-Dirksen 
Frido Dirksen y Esperanza Nausa 
†Rigoberto ‘Jani’ Dirksen y Ana Dirksen-Werleman 
Rudy Dirksen y Yvonne Barthel 
Frank y Aura Dirksen-Geerman 
Sixto y Ingrid Dirksen-Montalvo 


Omo y tantanan: †Alberto y Frani Wernet-Kelly 
Mamita y †Bartolo Dirksen-Wernet 
Rafaela y †Rosimbo Gomes-Wernet 
Manera tanta: Celedonia Kelly-Maduro 


Swa y cuñanan: Lorencia Geerman 
†Rosario ‘Roque’ y Begga Geerman-Kelly y famia 
Francisco y Carina Geerman-Delanie y famia 
Lucio ‘Lucho’ y Filomena Geerman-Thiel 
Aura y Frank Dirksen-Geerman 


Suegro(a)nan: †Bruno y Ana Geerman-Bislick 
Edward y Deka Franken-Luydens 
Sonia Perez 
Robert Carrasquero y Maritsa Chiquito 


Ihanan: Reynald Geerman, Jayrard Dirksen, Alejandro 
Dirksen, Benjamin Geerman, Kevin Dirksen, Jennifer 
Geerman 


Ex coleganan di SETAR N.V., amigonan, comper y 
comernan, primo y primanan, subrino y sobre subrinonan 
y demas famia: Dirksen, Geerman, Wernet, Franken, 
Carrasquero, Rincones, Kelly, Werleman, Montalvo, 
Gomes, Bislick, Perez, Henriquez. 


Despensa si den nos tristesa nos por a lubida algun persona 
of famia. 


Condolencia lo tuma lugar diahuebs 15 di juni di 7’or pa 
9’or di anochi na Aurora Funeral Home. 


Ta invita pa asisti na acto di entiero cual lo tuma lugar 
diabierna 16 di juni 2023 di 1’or y mei di merdia pa 4’or 
di atardi na misa Inmaculada Concepcion na Santa Cruz. 
Despues saliendo pa santana catolico Santa Maria na Santa 
Cruz. 


Nos ta lamenta cu despues di entiero nos no ta ricibi 
bishita di condolencia na cas. 


De heer is mijn Herder 
De mens wigt maar God beslist 
Zie ik sta aan de deur en ik klop. 


Hierbij maken wij bekend van het overlijden van onze 
moeder, grootmoeder, overgrootmoeder: 


Mevr. Petronella Theodora 
Alspeer-Bosnie 
Weduwe van †Eduard Bosnie 
“Tante Nella, Oma Bosnie” 
Geboren: 08-04-1927 te Cottica, Suriname 
Overleden: 09-06-2023 te Dakota, Aruba 


Nabestaanden: 
Kinderen: 
†Frits Bosnie 
†Glenn Bosnie 
Ingrid Bosnie 
Lydia en Jeff Rey-Bosnie 
Gerda Bosnie 
Humphrey Bosnie 
Lilian Bosnie 
Christiaan en Willemijn Bosnie-Vanhagen 


Kleinkinderen + aangetrouwde fam.: 
Jacky. Kenneth. Anouk en Steve 
Aisha. Edward en Amaranta 
Gregory en Jay. Rocco. Jeremiha 
Gideon. Ezra. Najee. Rudie 
Azriah 


Achter kleinkineren: 
Jahwin, Amel-che, Georgia-Grace, Levi, Alaia, 
Amaya. Xander, Erzon. Jesrah. Jesrianne 


Helen Mohammed en familie 
Laura Arnell-Bosnie en kinderen 


Overige familie: teveel om te noemen 
Alspeer, Bosnie, Nooitmeer, Sno, van Leeuwaarden, 
Rijkaard, Pont, Hazelhoef, Elshot, Ringeling, 
Piesing, Pengel, Arnell, Rey, Verhagen, Remfrum, 
Dorder, Mohammed, Suares. 


Buren en Kennissen: Goedhoop, Bouwer, Enser, 
M. Laaf, Tevreden, Herts, Hoogvliet, E. Angela, 
Sleur, Lobrecht, Mohammed, T. Brown, Garcia, 
van Coblijn, Beeldsnijder, Lande, Brete, Rincones, 
Dania, Sneek, Hernandis, S. Brown, Angie W., 
Yee, Netto, Salomon, Kock, Lampe, Malmberg, 
Commenencia, Balinge. 


Haar verzorgsters: Raquel, de zusters + broeders 
van W.G.K. en Beatrice (haar prive verzorgster) 
Zuster en broeders van de Evangelische Broeder 
Gemeente. 


Sorry indien wij vergeten zijn in ons verdriet voor 
het noemen van enkele namen. 
Ma haar wens is om geen bloemen te sturen maar 
een donatie te geven aan haar kerk Evangelische 
Broeder Gemeente Aruba. 
Gelegenheid tot condoleren vindt plaats te Aurora 
Funeral Home vrijdag 16 juni 2023 van 2pm – 4pm. 
Ma wordt in familie kring gecremeerd. 


Gelieve na de crematie geen rouwbeklag aan huis. 
Ziele Rust en Veiligheid 


obituario a23 


Diabierna 16 Juni 2023 


Esun cu ta biba bou protection di e 
Haltisimo lo permanese den sombra di 
Todo Poderoso. 
Salmo 91:1 


A bay sosega den brasa di Señor nos esposa, 
mama y wela stima 



Juanita Filomena 
Werleman-Flanegin 
*16-05-1955 - †12-06-2023 


Na nomber di su: 
Esposo: Juan Werleman 


Yiunan: Fernando Vrolijk y yiunan 
Carina Web-Vrolijk, esposo y yiunan 
Franklin Vrolijk, esposa y yiunan 


Ruman: Dentjie Flanegin 


Swa y cuñanan, sobrino y sobrinanan, primo y 
primanan 


Demas famia y conocir: Flanegin, Werleman, 
Hermus, Vrolijk, Web, de Cuba, Bruinberg, 
Carolina, Dirks, Rozel, Colina, v/d Berg, 
Gomez, Peña, Croes, Navas, Kock, Florencio, 
Hill, Angela 


Ta invita pa e acto di entiero cu lo tuma lugar 
dialuna 19 di juni 2023 na Aurora Funeral 
Home di 9:00 pa 11:00 di mainta, despues 
saliendo pa Santana catolico na Noord. 


Gradicimento 


Cu un curason gradicido nos kier duna danki na tur esnan 
cu a sostene nos den e tempo durante su enfermedad, 
fayecimento y entiero di nos ser keri: 



Nicolaas Quandus 
Mihor conoci como: “Nic” of “Cola” 


Un danki special pa: 


ps Annelies y e team, ps Lisette, Mari y dr. Romeo Kock, 
Valentina Paredes, dr. Benjamin Croes y Christina, dr. Ilse 
Tromp, Maritza y su team, Bubali 60+/SV Bubali, Judith 
di Aurora Funeral Home y Maria Herrera di Comision 
Santana Noord y tur e famia y amigonan cu a manda flor y 
mensahe y a sostene nos den un manera of otro. 


Un danki special ta bai na Celine Koolman. 


